Subota, 23.02.2019 09:43\n29.10.2018 21:39 Miloš Jovanović 1729\nŽORK Jagodina 2 savladala Radnički iz Svilajnca\nU Jagodini, u sportskoj hali “JASSA” pred 150 gledalaca, mlade Jagodinke nadjačale su ekipu Radničkog iz Svilajnca koja se znatno pojačala u odnosu na prethodnu sezonu. Utakmicu je otvorila kapiten ekipe Milica Nikolić koja je vodila Jagodinke do značajne pobede. Razlika se smenjivala sve do 25. minuta kada je Petra Stojanović golom sa pozicije levog krila odvojila Jagodinu na +2 a...\n29.10.2018 16:56 OFK Beograd 833\nNakon dobro otvorene utakmice i neobjašnjivog pada i gubitka svake koncepcije u igri, dosta oslabljeni sastav Romantičara poražen je na Dorćolu rezultatom 2-0! U jutarnjem terminu, na terenu podno bedema bele tvrđave koju nosimo u svom grbu, pored terena kod kog je na ulazu do skora stajao grb našeg BSK-a, Ofkovci su odigrali dosta slabu partiju i zasluženo bili poraženi od...\n29.10.2018 15:29 FK Čukarički 439\nDocić: Očekujem spektakl u derbiju sa Partizanom\nČukarički je vezao dva poraza, posle eliminacije u osmini finala Kupa Srbije, Brđani su ostali praznih šaka i na gostovanju Radniku u Surdulici. Ekipa Sime Krunića nije napravila najlepšu uvertiru pred derbi meč 14. kola protiv Partizana (sreda, 16,30 časova), ali je kapiten belo-crnih Marko Docić optimista. - Pre svega, očekujem pravi spektak na Banovom brdu u sredu....\n29.10.2018 14:44 Miloš Jovanović 1689\nU nedelju je u Paraćinu odigrana prvenstvena rukometna utakmica četvrtog kola u okviru Prve lige Srbije-Istok između ekipa RK Paraćin i ORK Pirot. Nekompletna ekipa Pirota, zbog velikog broja povređenih igrača, sasvim zasluženo je pobedila iskusnu ekipu Paraćina rezultatom 36:25 (18:11). Od početka utakmice ekipa Pirota je igrala veoma angažovano kako u odbrani tako i u napadu, i...\n29.10.2018 14:22 zaplanjskenovine.rs 750\nU 13. kolu Srpske lige Istok, u nedelju 28. oktobra na stadionu u Gadžinom Hanu, svoj meč odigrali su Zaplanjac i Budućnost iz Popovca. Gledaoci, njih oko 300, nisu uživali u onom što je u fudbalu najvažnije, u pogocima. Početak utakmice obeležile su dve prilike gostiju. Već u 4. minutu Milan Milošević odlično je šutirao sa ivice šesnaesterca, ali je golman Zaplanjca uspeo da izbaci...\n29.10.2018 13:11 fkindjija.com 537\nVeliki derbi trinaestog kola Prve lige Srbije je polako arhiviran. On je odigran u Čajetini, a akteri su bili igraći Zlatibora i Inđije. Pobeda je ostala kao slast za domaćina i uloga lidera na tabeli. Srđan Blagojević, foto: Anđelko Belić Posle prospavane noći na utakmicu se sa novim utiscima osvrće šef stručnog štaba Inđije, Srđan Blagojević. " Još jednom se...\n29.10.2018 13:03 Ragbi 13 FS 610\n29.10.2018 10:10 Administrator 721\nRukometašice Radničkog 1964 su u okviru 5. kola super B lige za žene poražene od ekipe Pančeva rezultatom 30-34,poluvreme 16-17. Radnički je dobro otvorio utakmicu protiv jedne od najiskusnijih i najboljih ekipa lige,ranim vođstvom 2-0. Prednost je mogla biti i ubedljivija, ali domaćin nije iskoristio tri povoljne prilike iz kontranapada. Ipak ih to nije omelo da nastave u...\n29.10.2018 09:01 Branke90 472\nZvezda u seriji pobeda, Voši nije prijala Slovenija\nCrvena zvezda nastavila je sa odličnim igrama u IHL ligi, dok hokejaši Vojvodine i dalje nisu osetili slast trijumfa u regionalnom takmičenju ove sezone. Foto: facebook.com/crvenazvezdaicehockeyclub Zvezdini oklopnici su i drugi put u samo dva dana savladali Slaviju Junior i tako upisali petu pobedu ove sezone. Crveno-beli su posle ubedljivog trijumfa u subotu (7:2) ovog...\n22.02.2019 Draganu Antoniću produžen predsednički mandat u OFS Šapca


Kon: Zaštitne maske treba nositi i u baštama kafića | Blok vesti\nKon: Zaštitne maske treba nositi i u baštama kafića\n"O tome mora da se priča, ali mora da bude jasno ljudima. Mi smo još jednu stvar naučili, kada kažemo da je nešto preporučeno kao da im je rečeno da ne treba da se koristi, ovo je obaveza. Neka se niko ne iznenadi ako mu u bašti priđe komunalni milicajac i kazni", rekao je Kon gostujući na TV B92.\nOn je ocenio da je Srbija "na pravom putu" i da bez dileme "polako izlazi iz ove situacije" jer " trenutno dobro stoji zbog imunizacije". Govoreći o sutrašnjem otvaranju tržnih centara, Kon je naveo da medicinski deo Kriznog štaba nije bio za to da se oni otvore odmah sutra.\nKon je naveo da je u Srbiji zabeležen samo jedan slučaj tromboze od početka vakcinacije i ocenio da je "besmisleno" upoređivanje tog broja sa brojem ljudi koji svakodnevno umire od posledica zaraze koronavirusom.\n"To je priča kao da li neko može da oživi mrtvog čoveka", naglasio je Kon.\nPrevious articleATP DONEO ODLUKU U KORIST ĐOKOVIĆA: Ovo dugo nismo videli\nNext articleFSS NA TEŠKOM ZADATKU: Staje se na put nameštanju u srpskom fudbalu


Arhiva - Aktuelnosti - jun 2018.\nNaslovna » Arhiva » Aktuelnosti » Jun 2018.\nSastanak Grupe na visokom nivou o povezivanju Centralne i Jugoistočne Evrope - CESEC\nU Sofiji je, 29.06.2018. godine, održan sastanak Grupe na visokom nivou o povezivanju gasnih sistema Centralne i Jugoistočne Evrope (CESEC). Na sastanku je razmatran načini vođenja energetske tranzicije u regionu. U cilju što bolje integracije regiona, procenjen je napredak postignut u implementaciji projekata u oblasti gasne i elektroenergetske infrastrukture. Republika Srbija je pohvaljena zbog napretka u vezi sa realizacijom projekta gasne interkonekcije Srbija - Bugarska. Razmatrana i pitanja vezano za mogućnost većeg korišćenja potencijala obnovljivih izvora energije i unapređenja energetske efikasnosti. Završni deo sastanka se odnosio na ceremoniju koja je označila početak radova na izgradnji interkonektora Grčka – Bugarska.\nSastanak je otvorio Tomislav Dončev, zamenik premijera Republike Bugarske, kao i ministarka energetike Republike Bugarske Temenuška Petkova, a vodio ga je član Evropske komisije zadužen za klimatske promene i energetiku Miguel Arias Kanjete. Mr Mirjana Filipović, državni sekretar je učestvovavala na ovom sastanku kao predstavnik Ministarstva rudarstva i energetike.\nEvropska unija je 2015. godine, u cilju obezbeđenja sigurnosti snabdevanja regiona prirodnim gasom, osnovala Grupu na visokom nivou o povezivanju gasnih sistema Centralne i Jugoistočne Evrope (CESEC HLG - Central and South Eastern Europe Connectivity High Level Group) (u daljem tekstu HLG) koja se sastoji od zainteresovanih država članica EU koja uz podršku Evropske komisije (EK) treba da olakša razvoj i realizaciju prekograničnih projekata kao i transevropskih projekata u cilju diverzifikacije pravaca snabdevanja prirodnim gasom u regionu. Predstavnici Ministarstva učestvuju u radu Nadzorne grupe HLG, Tehničke podgrupe, Grupe za implementaciju projekata i Upravljačke grupe.\nGrupa na visokom nivou CESEC je na sastanku, koji je održan na ministarskom nivou 2016. godine donela odluku o proširenju CESEC portfolija, tako da pored sektora prirodnog gasa uključi i trgovinu električnom energijom i povezivanje tržišta, koordinisano planiranje i razvoj elektroenergetskih mreža; obnovljive izvore energije i energetsku efikasnost.\nU cilju implementacije ove odluke 2017. godine, u procesu kojim je rukovodila Evropska komisija usaglašen je tekst Memoranduma o razumevanju kojim se dopunjuje mandat CESEC inicijative.\nZajedničkim snagama ka poboljšanju energetskih i klimatskih performansi na lokalnim nivoima: Predstavljen Projekat energetske efikasnosti i upravljanja energijom u opštinama (PEEUEO) u Srbiji\nProjekat energetske efikasnosti i upravljanja energijom u opštinama (PEEUEO) u Srbiji, danas je predstavljen u Klubu poslanika. Projekat ima za cilj da dodelom nepovratnih sredstava za rekonstrukciju odabranih javnih zgrada, poveća energetsku efikasnost u javnim objektima jedinica lokalne samouprave, kao i da doprinese jačanju sistema energetskog menadžmenta u opštinama, kroz međunarodno priznatu Evropsku nagradu za energiju i njene metode, te da doprinese povećanju institucionalnih i stručnih kapaciteta relevantnih nosilaca interesa na nacionalnom i lokalnom nivou.\nU okviru švajcarske Strategije saradnje u republici Srbiji na polju održive energetike i gradova otpornih na klimatske promene, Švajcarska Konfederacija Projektom energetske efikasnosti i upravljanja energijom u opštinama (PEEUEO) u Srbiji, pruža podršku Ministarstvu rudarstva i energetike i 4 opštine u Srbiji (Paraćin, Kruševac, Užice i Vrbas).\nDržavni sekretar Stevica Deđanski kazao je da energetska bezbednost, održivi razvoj i borba protiv klimatskih promena, ne mogu da se zamisle bez kvalitetne praktične politike za unapređenje energetske efikasnosti.\nPored doprinosa smanjenju negativnog uticaja energetskog sektora na životnu sredinu i klimatske promene, unapređena energetska efikasnost takođe smanjuje zavisnost od uvoza i podiže konkurentnost privrede, životni standard i kvalitet života građana. Primena mera energetske efikasnosti podstiče privredne aktivnosti u zemlji, pa tako i regionlani razvoj, rekao je Deđanski.\nOn je naglasio da opštine u Srbiji igraju veoma važnu ulogu u realizaciji politke energetske efikasnosti. One su istovremeno proizvođači energije i vode, potrošači i snabdevači, planeri i uzori i sledstveno tome, u opštinama se objedinjuju sve aktivnosti Projekta.\nPomoćnik ministra Miloš Banjac naglasio je značaj i visoke ambicije ovog projekta koji finansira Vlada Švajcarske Konfederacije a koji zajednički realizuju Ministarstvo rudarstva i energetike Republike Srbije i Državni sekretarijat za ekonomske poslove Švajcarske Konfederacije (SECO).\nRezultatima, koji se sastoje od energetske rehabilitacije, više od 20 javnih zgrada u dva grada i dve opštine u Srbiji (Kruševac, Užice, Paraćin i Vrbas), Projekat energetske efikasnosti i upravljanja energijom u opštinama (PEEUEO) u Srbiji, doprineće smanjenju potrošnje energije, a uvođenjem Evropske nagrade za energiju kao međunarodno priznate metode i podrške sistemu upravljanja energijom, na povećanje znanja i kapaciteta lokalnih eksperata, time i jačanju sistema energetskog menadžmenta, čime će direktno doprineti ispunjenju najvažnijih ciljeva politike energetske efikasnosti Republike Srbije, kazao je Banjac.\nPredstavnici četiri opštine ukazali su na individualni angažman u oblasti energetske efikasnosti uz podršku PEEUEO-a, kao i na planirane aktivnosti za vreme trajanja projekta. Uz budžet od 8,4 miliona evra, 23 škole, vrtića i drugih javnih zgrada biće renovirano u skladu sa visokim standardima energetske efikasnosti. Na taj način će se ostvariti uštede troškova za energiju, smanjiti troškovi održavanja na dugi rok i doprineti zdravom okruženju za korisnike zgrada, a posebno nekoliko hiljada učenika, nastavnika i građana koji će direktno imati koristi od ovog projekta.\nKonferenciji povodom obeležavanja početka sprovođenja projekta je, pored državnog sekretara Stevice Deđanskog i pomoćnika ministra Miloša Banjca iz Ministarstva rudarstva i energetike, prisustvovao i ambasador Švajcarske, Filip Ge (Philippe Guex).\nTokom perioda 2018-2021, Švajcarska Konfederacija ostaje posvećena podršci Srbiji u povećanju energetske efikasnosti i razvoju gradova otpornih na klimatske promene. Energetska efikasnost i razvoj gradova otpornih na klimatske promene je jedna od tri ključne prioritetne oblasti švajcarsko-srpske saradnje ukupne vrednosti od 14 miliona evra.\nProjekat energetske efikasnosti i upravljanja energijom u opštinama (PEEUEO) u Srbiji, podržan od strane Vlade Švajcarske Konfederacije a koji se realizuje u saradnji sa Ministarstvom rudarstva i energetike Republike Srbije, trajaće 42 meseca, sa ukupnim budžetom od 8,4 miliona evra, od čega donacija Švajcarske Vlade iznosi 7,4 miliona evra dok je doprinos lokalnih samouprava 1 milion evra.\nAntić i Šariatmadari o saradnji u energetskom sektoru\nMinistar rudarstva i energetike Aleksandar Antić sastao se sa iranskim ministrom industrije, rudarstva i trgovine Mohamedom Šariatmadarijem (Mohammad Shariatmadari), koji boravi u Srbiji povodom održavanja Mešovite komisije za trgovinu. Srpski ministar kazao je da Srbija zainteresovana da političke odnose koji su na visokom nivou, stavi u funkciju jačanja ekonomske saradnje naše dve zemlje.\nMinistar Antić je tokom bilateralnog susreta sa iranskim kolegom razgovarao o mogućnostima da srpske kompanije učestvuju u modernizaciji termoelektrana u Iranu, ali i o saradnji u naftnom sektoru.\nSaradnja sa Iranom je izvanredna prilika da srpska privreda bude deo značajnih procesa modernizacije i revitalizacije energetskog sektora u Iranu.\nVerujem da saradnja sa Iranom pruža dobru priliku, pre svega našoj privredi - da bude deo ozbiljnih procesa modernizacije i revitalizacije termo sektora u Iranu. Očekujem da ću u tom procesu imati snažnu podršku Vlade, kao i veliku podršku predsednika Vučića, uzimajući u obzir da je reč o značajnim investicijama u Iranu", kaže Antić.\nNa sastanku dvojice ministara napravljena je čvrsta osnova za buduću saradnju, vođeni su razgovori i o kooperaciji u oblasti rudarstva, uzimajući u obzir činjenicu da Iran raspolaže ozbiljnim mineralnim bogatstvima i ima veliku perspektivu u oblasti rudarstva, kao i da je Srbija u ekspanziji rudarskog sektora.\nPrema navodima iranskog ministra Šariatmadarija, Iran planira da u projekte obnove termoelektrana u toj zemlji investira oko 1,2 milijarde dolara, a Srbija će pokušati da "dobije dobar deo tog posla".\nMinistar industrije, rudarstva i trgovine Šariatmadari, naglasio je da je u razgovoru sa ministrom Antićem dogovoreno da se u što kraćem roku oforme ekspertski timovi dve zemlje, te da se u septembru sastanu radne grupe kako bi se dogovorili praktični oblici dalje saradnje.\nSrbija, Bugarska i Mađarska se pripremaju za Turski tok\nEnergetska bezbednost u regionu i sigurno snabdevanje svim ključnim energentima je zajednički cilj Srbiije, Mađarske i Bugarske, izjavio je ministar rudarstva i energetike Aleksandar Antić.\nSrpski ministar je to kazao nakon niza bilateralnih i trilateralnih sastanaka sa ministrom spoljnih poslova Mađarske Peterom Sijartom i ministarkom energetike Bugarske Temenuškom Petkovom, na kojima je razgovarano o zajedničkim aktivnostima za izgradnju dodatnih kapaciteta za transport gasa i mogućnostima priključenja na Turski tok.\nDogovorili smo se da u narednom periodu imamo daleko snažniju koordinaciju u smislu razvijanja novih energetskih projekata, koji će dovesti do toga da region bude energetski stabilniji i bezbedniji i da naši energetski nacionalni suvereniteti budu definisani u kontekstu međusobne saradnje", rekao je Antić.\nOn je naglasio da snažna kooridnacija u narednom periodu treba da bude dodatni “vetar u leđa” za realizaciju novih projekata.\nNa sastanku je, kako je kazao, bilo reči i o zajedničkom projektu Srbije i Bugarske - gasnoj interkonekciji Niš - Sofija, dok je sa mađarskom stranom razgovarano o "čitavoj lepezi saradnje u oblasti naftno - gasne privrede".\nSve tri države sagledavaju i sve ostale ključne gasne projekte i kakav je uticaj tih projekata na naše tri zemlje i da li postoji potreba da gradimo neku dodatnu gasno - transportnu infrastrukturu u Bugarskoj, Srbiji i Mađarskoj", kazao je ministar Antić i dodao da očekuje da će sledeći neformalni susret sa Sijartom i Petkovom imati već u julu, tokom samita Kine i 16 zemalja Centralne i Istočne Evrope u Sofiji.\nMinistar spoljnih poslova i trgovine Mađarske Peter Sijarto je rekao da je energetska bezbednost od suštinskog značaja u ovom delu Evrope i da zato treba diversifikovati rute i izvore snabdevanja. On je, govoreći o prirodnom gasu, ukazao na značaj da se snabdevanje diversifikuje, kako je rekao, rutom sa juga.\nMislimo da postoji intencija Gasproma da isporučuje gas u region centralne Evrope kroz drugu cev Turskog toka i nadamo se da će naši bugarski prijatelji impelementirati sve neophodne investicije, kako bi mogli da isporučuju gas Srbiji, koji bi onda išao ka Mađarskoj i drugim evropskim zemljama", istakao je Sijarto.\nOn je ocenio da bi ta nova ruta za snabdevanje gasom predstavljala veliki doprinos za energetsku bezbednost regiona i izrazio nadu da će za to imati podršku od EU, “zato što je u evropskom interesu da se unapredi enegetska sigurnost u ovom reigonu".\nMađarski šef diplomatije istakao je da je značaj još veći s obzirom na to da su u tu saradnju uključene dve članice EU i Srbija koja je kandidat za članstvo.\nVerujemo da će saradnja sa nama u oblasti energetike ubrzati evropske integracije Srbije i nadamo se da nećemo čekati do 2025. da Srbija postane članica EU, kako je to predviđeno dokumentom Evropske komisije", naveo je Sijarto.\nBugarska ministarka energetike Temenuška Petkova kazala je da su se tri zemlje ujedinile oko mogućnosti saradnje u oblasti transporta gasa i da će razgovori o saradnji biti nastavljeni, kako bi se postigli što bolji rezultati za potrošače sve tri države.\nOna je istakla da su danas imali veoma dobar i koristan dijalog na temu energetske stabilnosti u regionu i razvoja projekata za prirodni gas.\nPetkova je podsetila da Srbija i Bugarska realizuju projekat gasne interkonekcije i da je informisala ministra Antića šta je bugarska strana sve preduzela i - obrnuto, u smislu izvršenja zajedničke deklaracije, potpisane na nedavno održanom evropskom samitu u Sofiji.\nSmatram da je prisutan veliki potencijal za razvoj saradnje u oblasti prorodnog gasa između Srbije, Bugarske i Mađarske", ocenila je Petkova.\nBlokiranje prometnih saobraćajnica nije način da se iskaže nezadovoljstvo po bilo kom pitanju, a uz to je i nezakonito. Cena goriva je pitanje o kojem uvek može da se razgovara civilizovano, a nikako razlog da se ometa saobraćaj, sloboda kretanja i naročito prolaz hitnim službama koje pomažu našim sugrađanima u nevolji.\nMotivi za ovaj protest definitivno nisu socijalni, već su politički i ovakav protest predstalja svojevrstan teror prema ogromnoj većini naših sugrađana, koji su u kolonama - ometeni da odu na posao ili da se vrate svojoj porodici.\nVlada Srbije i njeni nadležni organi uvek su bili spremni da potpuno kompetentno i dobronamerno razgovaraju sa svim zainteresovanim stranama o svakom društvenom pitanju.\nOvde, međutim, to nije slučaj. Reč je o čisto političkom protestu političke manjine, bez podrške u narodu, koja zloupotrebljava pravo na protest tako što ometa slobodu kretanja građanima, a to je u demokratiji nedopustivo. To je i odraz političke nemoći da se argumentima, ako ih ima, pokrene diskusija o svakom otvorenom pitanju.\nMinistar rudarstva i energetike Aleksandar Antić sastao se sa delegacijom studenata Elektrotehničkog fakulteta u Beogradu\nMinistar rudarstva i energetike Aleksandar Antić sastao se sa delegacijom studenata Elektrotehničkog fakulteta (ETF) Univerziteta u Beogradu, sa Odseka za energetiku. Studentska organizacija „H – Brigdes“, koja se na međunarodnom takmičenju „International Future Energy Challenge – IFEC“, održanom u SAD, plasirala u finale, koje će biti održano u julu ove godine u Pekingu, predstavila je ministru Antiću svoj projekat. Tim predvode prof.dr. Slobodan Vukosavić, i doktorant ETF-a, Aleksandar Milić.\nStudenti su na sastanku upoznali ministra sa svim detaljima projekta, sa kojim će srpski tim nastupiti u finalu tog takmičenja u Pekingu. Radi se o uređaju koji se koristi u delu sistema za skladištenje energije a projektovao ga je tim srpskih studenata ETF-a. Ideja je da nađe primenu u industriji jer zahvaljujući pouzdanosti, može da se koristi u sistemima za besprekidno napajanje – u bolnicama, svim zdravstvenim ustanovama, i ostalim sistemima koji ne smeju da ostanu bez napajanja energijom. Uređaj, u odnosu na druge u svetu, ima komparativnu prednost - veoma je kompaktan a fizički je mali u odnosu na snagu koja se koristi. Mogao bi da se upotrebljava za brzo punjenje baterija, efikasan je i pri korišćenju nema mnogo gubljenja energije.\nŽelim da podržim inovativne ideje mladih u Srbiji i da im pomognem da ih realizuju, jer će na taj način doprineti razvoju celokupne zajednice. Vlada Republike Srbije čini maksimalne napore da naše mlade ljude zadrži u zemlji i omogući im uslove za uspešan rad i sigurnu budućnost. Srbija je njihova država i to je mesto na kojem bi trebalo da stvaraju i doprinose društvenom i privrednom razvoju, kazao je ministar rudarstva i energetike Aleksandar Antić.\nOn je rekao da će, kao resorni ministar, lično podržati tim studenata ETF-a za odlazak na ovo prestižno svetsko takmičenje i izrazio duboko uverenje u siguran uspeh srpskog petnaestočlanog tima.\nAntić: Nalazište bakra i zlata svetske klase, veliki dan za rudarstvo u Srbiji\nKompanija Rakita Eksplorejšn (Rakita Exploration), koja posluje u okviru kanadskog "Nevsuna", započela je istražne rudarske radove na izgradnji niskopa u Boru, koji prethode otvaranju rudnika, a premijerka Srbije Ana Brnabić poručila je da rudarstvo ima ogroman potencijal da u našem ekonomskom rastu i rastu BDP-a doprinese do oko 5 odsto, a možda i više.\nMinistar rudarstva i energetike Aleksandar Antić istakao je da je današnji dan značajan za rudarski biznis u Srbiji i da je važan korak koji nas definitivno vodi ka otvaranju novog rudnika u borskom kraju, koji je, kako je rekao, jedan od najpoznatijih u svetu kada je reč o rezervama bakra i zlata.\nOn je istakao da se nalazimo u velikoj ekspanziji rudarstva u Srbiji, da je aktivno više od 200 eksploatacionih polja, i 127 istražnih polja na kojima se obavljaju važne istražne aktivnosti, a u koje je samo ove godine uloženo 60 miliona evra.\nTo je veliko ohrabrenje i garancija da ćemo u narednim godinama imati veliki broj rudnika, da ćemo zaposliti ljude i staviti rudarstvo na mesto koje mu pripada - da ima učešće u BDP-u veće od 5 odsto - rekao je Antić.\nZa izgradnju niskopa i rudnika od 2018. do 2022. godine, Nevsun planira investiciju od 590 miliona dolara, a u tom periodu, izvođači na projektu će angažovati oko 1.000 zaposlenih, dok će Rakita imati skoro 150 zaposlenih.\nNakon otvaranja rudnika, tokom faze eksploatacije, od kraja 2022. do 2038. godine očekuje se da će kapitalna investicija Nevsuna biti dodatnih 457 miliona dolara.\nTo je ogromna baza na koju ćemo u budućnosti moći da se oslonimo, jer ako to imamo, moći ćemo lakše da razvijamo digitalizaciju, IT sektor, ali i poljoprivredu, da ulažemo u stočarstvo, i biće nam lakše da razmišljamo o održivom rastu u budućnosti - poručila je Brnabić.\nRadovi, čiji je početak danas svečano obeležen u prisustvu državnih zvaničnika, izvode se u okviru geoloških istraživanja zaliha bakra i zlata u hidrotermalnom sistemu Čukaru Peki, u Boru.\nKako da se oseća predsednik vlade kada otvara investiciju od skoro 600 miliona evra, a koja će zaposliti više od 1.000 ljudi. Hvala kanadskoj kompaniji što je verovala u Srbiju i što su već uložili značajna sredstva u istraživanje - rekla je Brnabić.\nSa ovom investicijom Bor može da izgleda mnogo drugačije u narednih nekoliko godina. Vladi je važno da ovde dolaze investicije, da ljudi ostaju u zemlji - rekla je Brnabić.\nGeneralni direktor Nevsuna Piter Kukielski istakao je da je početak radova prekretnica, a da je projekat Čukaru Peki jedan od razvijenijih u svetu.\nNa osnovu kvaliteta resursa, ekonomskih pokazatelja i obima planirane investicije za potrebe otvaranja rudnika, projekat Čukaru Peki je stekao reputaciju jednog od najboljih svetskih razvojnih projekata nalazišsta bakra i zlata - istakao je Kukielski.\nOn je naglasio da kompanija Rakita planira da do 2022. uloži 590 miliona dolara u projekat.\nZa nas je važno da je dinamika razvoja projekta u potpunosti u skladu sa dugoročnim planom i strategijom Vlade Srbije - da poveća udeo rudarskog sektora u BDP-u na 5 odsto - rekao je on.\nAmbasadorka Kanade u Srbiji Kati Čaba navela je da Srbija ima ogroman potencijal za razvoj rudarstva i da je otvorila vrata za međunarodne investicije, a da je Kanada svetski poznata u razvoju novih tehnologija i inovativnih pristupa u rudarstvu.\nKako je rekla, kanadska rudarska industrija je i lider u oblastima zaštite životne sredine i društveno odgovornog poslovanja i prva na svetu koja je uvela instituciju nezavisnog ombudsmana, koji je nadležan za odgovorno poslovanje i koji će biti zadužen da ispituje kršenja ljudskih prava u kontekstu poslovanja kanadskih kompanija u inostranstvu.\nUverena sam da će podrška Vlade Srbije kompanijama koje se bave istraživačkim radom u rudarstvu potvrditi reputaciju Srbije kao zemlje u koju treba ulagati i koja je pogodna za strane investciije - rekla je Čaba.


Avioni NATO-a uočeni u blizini ruskih granica - Sputnjik Srbija\n23:36 07 Avgust 2020\nAvioni NATO-a uočeni u blizini ruskih granica\n© CC BY 2.0 / Flickr/Alan Wilson\n20:23 01.03.2019 Preuzmite kraći link\nAvioni američke vojne avijacije i NATO-a izviđali su teren u blizini ruskih granica, saopštio je resurs „Plejn radar“ na svojoj tviter stranici.\nRealьnoe foto эtogo borta nad Čёrnыm morem. pic.twitter.com/zbxvNvNGav\n— PlaneRadar (@ua4wiy_) December 17, 2018\nU blizini ruskih granica u 15.00 po moskovskom vremenu uočen je avion za radarsko osmatranje „boing E-3A“. On je izviđao u blizini Lenjingradske i Pskovske oblasti, boraveći u vazdušnom prostoru baltičkih zemalja.\nDrugi avion „boing RC-135V“ poleteo je s britanskog aerodroma Mildenhol. On je izviđao u blizini granica Kalinjingradske oblasti u vazdušnom prostoru Poljske i Litvanije. Deo maršrute bio je u zoni informacija o letenju ruskog regiona.\nAmerički protivpodmornički patrolni avion „boing P-8A“, koji je uzleteo s aerodroma Sigonela u Italiji, izviđao je u blizini crnomorske obale Rusije.\nSaopšteno je, takođe, da se 1. marta oko 06.05 ujutru po moskovskom vremenu, na nebu iznad Komsomolska na Amuru pojavio američki avion „boing OS-135B“ koji je leteo u okvirima međunarodnog Sporazuma o otvorenom nebu koji su zemlje OEBS-a potpisale 1992. godine. Taj sporazum dozvoljava izviđanje iznad teritorije drugih zemalja.\namerička avijacija, NATO, Baltičko more, Crno more\n07/08 22:26 Raketni sistemi i lanseri: Ruska vojna korporacija predstavlja svoje novitete


- UNESKO pomno prati razvoj događaja u Avganistanu i koordinira svoje akcije sa partnerskim agencijama u okviru sistema Organizacija Ujedinjenih nacija s ciljem da se pre svega osigura bezbednost naših službenika. Ali bogato i raznoliko istorijsko i kulturno nasleđe u Avganistanu je izuzetno vredno za čovečanstvo i ono mora biti sačuvano - izjavio je Milard u razgovoru sa izveštačem TASS.\nOvo se pre svega odnosi na Nacionalni muzej Avganistana.\n- U Kabulu, Muzej islamske umetnosti u Gaznu i lokacije uvrštene na listu svetske kulturne baštine UNESKO poput minareta i arheološkog nalazišta u DŽamu, te druge istorijske lokacije i arheološki artefakti pronađeni u dolini Bamijan - rekao je zvaničnik UNESKO.\nFrancuski eksperti su izrazili zabrinutost za sudbinu kulturno-istorijskih spomenika podsetivši da su talibani 2001. godine minirali dve statue Bude u centralnom delu zemlje.\nMinirane statue su isklesane u 6. veku n.e. u stenama pored budističkog manastira.\nUništavanje spomenika kulture šokiralo je tada međunarodnu zajednicu koja je oštro osudila takve destruktivne akcije.\nUN UNESKO Ujedinjene nacije Avganistan zaštita kulturnog nasleđa UNESKO štiti Avganistan Organizacija Ujedinjenih nacija kulturno nasleđe


Vesti online / Srpski informativni portal / Čitaku poručila Tomi: Ne upoređujte Kosovo sa Islamskom državom!\nČitaku poručila Tomi: Ne upoređujte Kosovo sa Islamskom državom!\nPonosna na uspehe Kosova: Vljora Čitaku\n- U poslednjih nekoliko nedelja dokazali smo da smo na nepovratnom putu da postanemo ravnopravni član porodice slobodnih zemalja u svetu - rekla je ona na sednici Saveta bezbednosti UN posvećenoj Kosovu.\n* Uhapšeni džihadisti pozvali Islamsku državu da oslobodi Kosovo\n* "Rusija sprečila ID da formira državu kao Kosovo"\n- Uspeli smo ne zato što smo bili moćni, nego što smo imali pravo i nadu da budemo jednaki, slobodni i da igramo. Mi jesmo jednaki, slobodni i igraćemo - rekla je ona uz ocenu da je prijem u Fifa i Uefa, velika pobeda za jednakost i sport i dokaz da sport nema granice.\nIako slavi uspehe i ima razloga za ponos, Kosovo ima i nerešenih pitanja, a jedno od njih je sudbina nestalih osoba, 17 godina posle rata, a u rešavanju tog pitanja po njoj je "imperativ da Srbija otvori svoje arhive".\nZa Briselski dijalog je rekla da to nije cilj sam po sebi i istakla da će Priština u okviru ustava primeniti svaki sporazum postignut sa Beogradom u Briselu.\n- Ali srpski predsednik poredi Kosovo sa Islamskom državom... A Kosovo je, naprotiv, aktivan partner koji se sa ostatkom Evrope bori protiv Islamske države i vidi je kao pretnju - izjavila je Čitaku.


Provera sluha i besplatna poseta ZOO vrtu - juGmedia\nProvera sluha i besplatna poseta ZOO vrtu\nLESKOVAC – Povodom Svetske nedelje gluvih i nagluvih osoba, koja se obeležava od 24. do 28. septembra, kompanija Audiovox iz Beograda organizuje akciju „Čuti i razumeti“. U okviru te akcije Audiovox će Leskovčanima obezbediti nedelju dana besplatne provere sluha za odrasle.\nDecu sa oštećenim sluhom iz cele Srbije okupiće u ZOO vrtu u Beogradu i pokriti im sve troškove dolaska, posete i povratka. U akciju će biti uključeno 13 gradova Srbije.\n“Osobe oštećenog sluha, koje ne nose slušne aparate, sklone su povlačenju, izolaciji, depresiji i anksioznosti. Njihov kvalitet života opada zbog poremećene, odnosno onemogućene komunikacije sa okolinom. Zbog toga i jeste glavna poruka akcije “Čuti i razumeti” da osobe sa oštećenim sluhom treba da žive normalnim životom. Mi kao društvo najviše im možemo pomoći upravo tako – da ih tretiramo kao sav normalan svet, izjavila je Jela Mrmak, direktorka kompanije Audiovox i najavila da će u slučaju velikog interesovanja Leskovčana, akcija će biti produžena.\nPrijavljivanje i zakazivanje besplatne provere sluha i posete dece ZOO vrtu počelo je 10. septembra i traje do popune mesta, a Audiovox će proveru sluha vršiti u Svetskoj nedelji gluvih i nagluvih osoba. Prijave je moguće izvršiti u Leskovcu na telefon 3451-401 ili lično na adresu Prvomajska 10.\nPravo na besplatnu proveru sluha imaju Leskovčani koji sumnjaju na ozbiljnije oštećenje sluha. Iz Audiovox-a poručuju mladima koji slušaju preglasnu muziku sa slušalicama u ušima da budu svesni da postepeno i neprimetno uništavaju sluh i da su u riziku da ga bespovratno i oštete.\nKasnili sa obeležavanjem godišnjice\nŠef misje OEBS obišao Medveđu i Sijarinsku Banju\nMEDVEĐA – U okviru dvodnevene posete jugu Srbije, šef misije OEBS u našoj zemlji Peter Burhard sa saradnicima posetio je i opštinu Medveđa, gde…\nLidija je novopečena vranjanska snajka koja toliko uživa u čarima života u Vranju da je mentalitet ovog grada i celog juga Srbije tako verno prenela…


Dopredsjednik Vuković na sastanku sa predstavnicima komora Evropske unije – Vanjskotrgovinska komora BiH\nDopredsjednik Vuković na sastanku sa predstavnicima komora Evropske unije\nDopredsjednik Vanjskotrgovinske/Spoljnotrgovinske komore Bosne i Hercegovine dr.sc. Vjekoslav Vuković prisustvovao je sastanku komora Evropske unije tokom kog je razgovarano o pozicioniranju komora, njihovom djelovanju u toku pandemije koronavirusa, zakonskim regulativama, te planiranim aktivnostima u narednom periodu. Sastanak je organizovan na visokom nivou i istom su pored dopredsjednika Vukovića prisustvovali i predstavnici komora Austrije, Hrvatske, Njemačke, Grčke, Italije, Luksemburga, Crne Gore, Srbije, Španije i Turske.\nOsvrćući se na poslovanje komora u vrijeme pandemije, dopredsjednik Vuković je posebno istakao da je Vanjskotrgovinska komora od marta prošle godine bila na usluzi svojim članicama, te da je nadležnim tijelima u zemlji dostavljeno preko 40 inicijativa sa konkretnim prijedlozima za rješavanje aktuelnih problema. Činjenica da se Komora stavilia u potpunosti na raspolaganje, bez obzira na otežane uslove rada i neograničavajući radno vrijeme, pozitivno se odrazila na privrednike Bosne i Hercegovine u čijim krugovima se Komora na ta način posebno pozicionirala i postala prepoznatljiva. Poseban efekat navedenom dala je i odluka organa Komore da se članicama otpišu dugovanja,\nGovoreći o aktivnostima planiranim za narednih dvanaest mjeseci, dopredsjednik je kazao da su one u fokusu digitalizacije komorskih usluga, ali i pomoći u procesima digitalizacije boanskohercegovačkih kompanija s ciljem povećanja njihove vidljivosti, umrežavanja sa partnerima u zemlji i inostranstvu, te jačanja njihove konkurentnosti. Takođe je predstavio aktuelni projekat Digitalne komore pokrenut početkom 2021.\nArhiva Odaberite mjesec August 2021 Juli 2021 Juni 2021 Maj 2021 April 2021 Mart 2021 Februar 2021 Januar 2021 Decembar 2020 Novembar 2020 Oktobar 2020 Septembar 2020 August 2020 Juli 2020 Juni 2020 Maj 2020 April 2020 Mart 2020 Februar 2020 Januar 2020 Decembar 2019 Novembar 2019 Oktobar 2019 Septembar 2019 August 2019 Juli 2019 Juni 2019 Maj 2019 April 2019 Mart 2019 Februar 2019 Januar 2019 Decembar 2018 Novembar 2018 Oktobar 2018 Septembar 2018 August 2018 Juli 2018 Juni 2018 Maj 2018 Februar 2018 Januar 2018 Decembar 2017 Novembar 2017 Oktobar 2017 Septembar 2017 August 2017 Juli 2017 Juni 2017 Maj 2017 April 2017 Mart 2017 Februar 2017 Januar 2017 Decembar 2016 Novembar 2016 Oktobar 2016 Septembar 2016 August 2016 Juli 2016 Juni 2016 Maj 2016 April 2016 Mart 2016 Februar 2016 Januar 2016 Decembar 2015 Novembar 2015 Oktobar 2015 Septembar 2015 August 2015 Juli 2015 Juni 2015 Maj 2015 April 2015 Mart 2015 Februar 2015 Januar 2015 Decembar 2014 Novembar 2014 Januar 2014\narbitraza BHEPA CEFTA Digitalizacija dokumenti drvna industrija drvo edukacija EEN EU EU fondovi Eurochambres gospodarstvo grafička i papirna industrija građevinarstvo IKT KIF ZB konferencija MEI namjenska proizvodnja News OCV Okrugli sto poljoprivredna i prehrambena industrija poslovne ponude Poslovni susreti prijedlozi redova vožnje privreda redovi vožnje sajmovi sporazum TOKO transport i komunikacije turizam


Tanjug 14. januara 2019. 08:36\nBEOGRAD – Generalni sekretar Ministarstva spoljnih poslova Srbije Veljko Odalović ocenio je danas da je politički značaj predstojeće posete predsednika Rusije Vladimira Putina izuzetno veliki i da je to važan događaj tokom kojeg će biti potpisano 20-tak sporazuma.\n„Ovo je poseta velikog prijatelja Srbije, i Srbija će i sa bezbednosnog i sa svakog drugog aspekta učiniti sve da na najbolji mogući način dočeka predsednika Putina. Ova poseta uz radni deo ima i manifestacioni koji će potvrditi naše veze i prijateljske odnose“, rekao je Odalović za RTS.\nOva poseta zahteva visok stepen priprema i obezbeđenja i biće bezbednosno na najvišem nivou, rekao je Odalović.\n„To je novi kvalitet naših odnosa, unošenje novih sadržaja u sporazume koji će još više učvrstiti naše odnose, obezbedtii Srbiji i Rusiji određene benefite“, rekao je on i dodao da Srbija mnogo ulaže u energetski deo priče.\n„Srbija ide svojim putem i radimo sve ono što je u interesu naše države, jačamo odnose sa Rusijom, ali i Kinom i mnogima koji su spremni da na zajedničkim interesima funkcionišemo zajedno. Mi ne zagovaramo ni izolaciju, ni sankcije“, rekao je Odalović.


Lavrov Dodiku: Rusija zna ko su joj prijatelji - Izazov\nLavrov Dodiku: Rusija zna ko su joj prijatelji\nRadio-televizija Srbije\t 16. juna 2022. 17:54\nSrpski član Predsedništva BiH Milorad Dodik rekao je na sastanku sa ruskim ministrom spoljnih poslova Sergejem Lavrovom u Sankt Peterburgu da BiH nije uvela sankcije Ruskoj Federaciji i da se "Zapad ljuti zbog toga".\nDodik je naveo i da Zapad želi da sprovodi svoju politiku u regionu.\n"Francuski predsednik Emanuel Makron uvodi specijalnog predstavnika u BiH što dovoljno govori o pokušaju uticaja, a iste predstavnike uveli su i SAD i Velika Britanija", rekao je Dodik dodajući da BiH čekaju izbori i da on nema nameru da izgubi.\nŠef ruske diplomatije je rekao da Rusija zna sada ko su joj prijatelji.\n"Znam da i u BiH ima mnogo onih koji žele da se uruši prijateljstvo Republike Srpske i Rusije. Nadao sam se našem susretu u Beogradu, ali znate zašto, nažalost, do toga nije došlo", rekao je Lavrov Dodiku.\nNaveo je i da je Dodik jedini član Predsedništva BiH koji se bori za Dejtonski sporazum.\nDodik je zahvalio Rusiji za cenu gasa, koja nije rasla ni za Srpsku, ali ni za FBiH.


VIDEO: Ljudi besni zbog aplikacije za mršavljenje namenjene deci od osam godina | Novosadski informativni portal 021\nKako su objasnili, program Kurbo bi trebalo da pomogne pomoći deci da promene navike.\n"Aplikacija nudi savetovanje za zdraviju telesnu težinu iza koje je program Univerziteta Stenford za pedijatrijsku kontrolu težine", stoji u saopštenju.\nMeđutim, od te objave Kurbo je na udaru kritika ljudi koji smatraju da je ohrabrivanje dece da se podvrgnu dijeti opasno i može imati dugoročne posledice po njihovo zdravlje.\nKoristeći oznaku #WakeUpWeightWatchers, ljudi su na internetu počeli da objavljuju zašto ovu aplikaciju smatraju zabrinjavajućom.\n"Program postavlja specifična ograničenja po pitanju hrane i ograničava detetovu sposobnost da nauči koja mu se hrana sviđa, a koja ne. Uz to, naglašavaju veličinu i težinu tela u periodu kad to ne treba činiti jer deca rastu i razvijaju se. Smatram ga neprimerenim jer kod dece može uzrokovati stvaranje negativne slike o sopstvenom telu i naučiti ih pogrešnim vrednostima", izjavila je dijetetičarka Trejsi Lokvud Bekerman.\nIako je sve veći broj gojazne dece, izveštaj Američke akademije za pedijatriju iz 2016. je pokazalo do podsticanje dece na gubitak kilograma dovodi do poremećaja ishrane.\n"Roditelji treba da se fokusiraju na promovisanje zdravog životnog stila, a ne da teraju decu na dijetu", naveli su u izveštaju.\nDrugim rečima, iako gojaznost može biti opasna za zdravlje deteta, stručnjaci smatraju da bi metode prevencije, poput ovih koje nudi spomenuta aplikacija, mogle da naprave više štete nego koristi.


Tanjug 9. decembra 2018. 19:04\nPARIZ – Američki predsednik Donald Tramp ne bi trebalo da se meša u francuske poslove, izjavio je danas francuski ministar spoljnih poslova Žan-Iv le Drijan, nakon što je Tramp kritikovao Francusku zbog protesta „žutih prsluka“.\nLe Drijan je za francusku televizju LCI rekao da vlada njegove zemlje ne komentariše američku poitiku i da bi to trebalo da bude obostrano, preneo je Rojters\n„Poručujem Donaldu Trampu, a i predsednik Republike mu poručuje: ne učestvujemo u američkim debatama, pustite nas da živimo naš život u našoj zemlji“, rekao je Le Drijan.\nTramp je prethodno, povodom nasilnih protesta u subotu na ulicama Pariza i širom Francuske, koji su usledili nakon pokušaja francuskog predsednika Emanuela Makrona da uvede zakon o povećanju poreza na gorivo, ocenio na Tviteru da je to „veoma tužan dan i noć u Parizu“.\n„Možda je vreme da se odustane od smešanog i izuzetno skupog Pariskog sporazuma i novac vrati narodu u obliku nižih taksi? SAD su daleko ispred svih po tom pitanju i jedina velika zemlja gde su emisije smanjene prošle godine!“, naveo je Tramp.\n„Uzvikuju ‘Želimo Trampa!’ Volim Francusku“, napisao je Tramp.\nOn je dodao da su fotografije objavljene u SAD, zajedno sa ljudima koji uzvikuju „Želimo Trampa“ snimljene tokom Trampove posete Londonu pre nekoliko meseci.


“Rok opera” 15. novembra u “Boriku” – mojKontakt portal – Radio Televizija Kontakt\nBy Bojan Hrstić / 11. 10. 2019.\nNa programu koncerta, koji je najavljen za 15. novembar s početkom u 20 časova u Sportskoj dvorani “Borik”, je 20 antologijskih muzičkih hitova rok grupa čija su imena uvrštena u enciklopedije svjetske i domaće muzičke scene 20. vijeka.\nKoncertom se odražava duh autora i jedne slavne epohe rok muzike, u kojoj su poznata imena ušla u Rokenrol kuću slavnih, i vremena kada su nastali neprevaziđeni hitovi i himnični refreni koji su se prenosili od sedamdesetih godina naovamo.\nSama pomisao da 80 izvođača izvodi muziku sastava “Led Zeppelin”, “Deep Paurple”, “Queen”, “The Beatles”, “Pink Floyd”, “Van Halen”, “The Doors”, “Europe”, Tine Tarner i drugih svjetskih muzičara ostavlja utisak da se radi o još neviđenom muzičkom spektaklu na našim prostorima.\nDirigent i autor muzičkih aranžmana je Fedor Vrtačnik, umjetnički rukovodilac “Novosadskog big benda”, a kao vokalni solisti nastupaju Danka Adamov, Dragana Keler, Zoran Šandorov, Matia Zanata, Nikola Mijić i članovi hora Opere SNP-a.\nUlaznice za najavljeni spektakl se mogu nabaviti na Trgu Krajine i na ulazu u Sportsku dvoranu “Borik”.\n“Vitinka” kupila “Vitaminku” za 5,5 miliona KM


SEEbiz.eu / NBS opet prodala 15 miliona evra, dinar miruje\nNarodna banka Srbije dinar evro kurs dinara forex\nNBS opet prodala 15 miliona evra, dinar miruje\nDatum objave: 21.12.2016. - 19:52:28\nBEOGRAD - NBS je prodala na deviznom tržištu 15 miliona evra, pa će dinar zadržati približno istu vrednost prema evru i zvanični srednji kurs će iznositi 123,6543 dinara.\nCentralna banka je od početka godine prodala na međubankarskom deviznom tržištu 965 miliona evra, uključujući i današnju intervenciju, i kupila 730 miliona evra kako bi ublažila prekomerne dnevne oscilacije kursa.\nDinar će prema evru biti slabiji za 0,3 odsto nego pre mesec dana, a na godišnjem nivou će biti slabiji za 1,6 odsto.\nIndikativni kurs dinara prema dolaru danas je ojačao za 0,3 odsto na 118,4088 dinara za jedan dolar.\nPrema američkoj valuti, dinar je slabiji za 2,1 odsto nego pre mesec dana, dok je na godišnjem nivou slabiji za 5,8 procenata. Najniža vrednost dinara prema evru bila je 24. juna ove godine kada je jedan evro koštao 123,9531 dinar, a najviša je bila 4. januara - 121,5141 dinara.


Zvezdi 14. pehar Kupa, Danilo Pavlović MVP | OK Crvena Zvezda\nZvezdi 14. pehar Kupa, Danilo Pavlović MVP\nPrimač servisa Crvene zvezde Danilo Pavlović proglašen je za najboljeg igrača (MVP) finala Kupa Srbije u konkurenciji odbojkaša.\nJelena Sekulović, predstavnik Banke Poštanska štedionica, predala je ček Danilu Pavloviću, primaču Crvene zvezde, najboljem igraču (MVP) finala.\nAleksa Brđović, reprezentativac Srbije, predao je Danilu Pavloviću, primaču Crvene zvezde, trofej za najboljeg igrača (MVP) Kupa Srbije.\nZoran Gajić, predsednik OSS, predao je Vladi Petkoviću, kapitenu Crvene zvezde, pehar namenjen pobedniku Kupa Srbije u konkurenciji odbojkaša.\nAndrija Živković, predsednik opštine Lajkovac, i Bogdan Mamuzić, predsednik UOKPL, predali su zlatne medalje odbojkašima Crvene zvezde.\nMr Bojan Kekić, predsednik Izvršnog odbora Banke Poštanska štedionica, generalnog sponzora OSS, predao je Ivani Lazarević, kapitenu Železničara, pehar namenjen pobedniku Kupa Srbije u konkurenciji odbojkašica.\nIvan Knežević, generalni sekretar OSS, i Zlatko Petrović, član Skupštine OSS, predali su zlatne medalje odbojkašicama Železničara.\nRadoslav Milić, predsednik Skupštine OSS, predao je Katarini Čanak, kapitenu Crvene zvezde, trofej namenjen finalisti Kupa Srbije u konkurenciji odbojkašica.\nĐula Mešter, prvi potpredsednik OSS, predao je Nemanji Stevanoviću, kapitenu Radničkog doo, trofej namenjen finalisti Kupa Srbije u konkurenciji odbojkaša.\nŽivorad Lazarević, predsednik OK Železničar, i Dragutin Ćuk, tehnički direktor OSS, predali su sreberne medalje odbojkašicama Crvene zvezde.\nZoran Ivović, predsednik Skupštine UOKPL, i dr Bogdan Sretenović, predsednik UOTS, član IO OSS i sportski direktor OSS sa posebnim zaduženjima za mušku pionirsku, kadetsku i juniorsku reprezentaciju, predali su srebrne medalje odbojkašima Radničkog doo.\nJelena Stanimirović, primač Železničara iz Lajkovca proglašena je za najbolju igračicu (MVP) finala Kupa Srbije 2018/2019, koja su odigrana večeras u Hali sportova u Lajkovcu.\nLjiljana Ašković, predstavnik Banke Poštanska štedionica, predala je ček Jeleni Stanimirović, primaču Železničara, najboljoj igračici (MVP) finala.\nSuzana Ćebić, nekadašnja reprezentativka Srbije, predala je Jeleni Stanimirović, primaču Železničara, trofej za najbolju igračicu (MVP) Kupa Srbije.


Crna Gora: Zbog krivolova nije više u obezbeđenju premijera\nTanjug 16. septembra 2018. 07:21\nPODGORICA – Crnogorski policijski službenik kojeg je zbog krivolova prijavio Centar za zaštitu i proučavanje ptica (CZIP), više ne obavlja poslove obezbeđenja predsednika Vlade Crne Gore, saopštio je tamošnji MUP.\nNaime, nakon informacije u medijima da je taj Centar podneo prijavu protiv policijskog službenika O.B. u vezi sa navodnim krivolovom, MUP je saopštio da on više neće biti angažovan u obezbeđenju predsednika Vlade, već da je raspoređen na drugo radno mesto u okviru Uprave policije.\nProtiv O.B. će biti pokrenut disciplinski postupak radi utvrđivanja eventualne odgovornosti povodom prijave CZIP-a, a po kojoj je policija postupila odmah.\nSpisi predmeta dostavljeni su nadležnom tužiocu na ocenu i mišljenje, a Uprava policije postupaće dalje u skladu s tom ocenom, navodi se u saopštenju.


GODINE PROLAZE Porodice preminulih beba još čekaju pravdu | Trebinje Live\nGODINE PROLAZE Porodice preminulih beba još čekaju pravdu\nDvadeset i tri godine traje čekanje na pravdu za smrt 12 beba, koje su preminule usljed nedostatka kiseonika na Odjelu za intenzivnu njegu porodilišta u Banjaluci od 22. maja do 19. juna 1992. godine.\nU banjalučkom Kliničkom centru tada je rođeno 14 beba kojima je bio neophodan kiseonik, ali im nije mogao biti dopremljen zbog zabrane Savjeta bezbjednosti UN.\nAvion sa kiseonikom koji je tih dana čekao na aerodromu Batajnica, kod Beograda, nije dobio dozvolu za let od UN.\nBebe su živjele toliko malo da nisu dobile ni imena, a sahranjene su jedna do druge na banjalučkom novom groblju.\nDvije bebe su preživjele, ali sa teškim posljedicama. Kod jedne od njih - Marka Medakovića nedostatak kiseonika doveo je do toga da diše sa trećinom pluća, cerebralne paralize, hematoma na mozgu i krivljenja kičme. Druga beba Slađana Kobas preminula je 2005. godine, nikada se ne oporavivši od manjka kiseonika.\nJedna od majki Željka Tubić iz Prijedora smatra da bi zadovoljenje pravde bila moralna satisfakcija ne samo majkama, već cijelom društvu, Srpskoj i svim ljudima koji tu žive, jer su bebe bile različitih nacionalnosti.\nTubićeva poručuje da je bitno da oni koji su krivi - odgovaraju za ovaj zločin.\n"Ako treba čekaćemo još 23 godine, samo da pravda bude zadovoljena", kaže Tubićeva.\n"Jedan po jedan gasio se život naših beba, koje nikome ništa nisu skrivile. Čim su se rodile, bile su osuđene na smrt, nisu im dali ni da dišu. Naša tuga je danas još veća", objašnjava Tubićeva.\nMajke preminulih beba nikada niko nije kontaktirao niti saslušao osim predsjednika Republike Srpske Milorada Dodika.\n"Sve što smo uspjele da uradimo po našem pitanju i dosadašnjeg statusa - sve to je sve zahvaljujući predsjedniku Srpske Dodiku", kaže Tubićeva, podjetivši da je u decembru 2010. godine formirano Udruženje "Dvanaest beba". Tubićeva, koja je i sekretar Udruženja, navodi da majke trenutno imaju status najniže stope civilne žrtve rata i mjesečno dobijaju oko 80 KM.\n"Dijete niko ne može da nadoknadi, ono što je žalosno, a što se tiče nas majki, jeste to što imamo djecu koju ne možemo dalje same da školujemo upravo zato što naša prava i status nisu riješeni kako treba", navodi Tubićeva.\nOna ističe da je u razgovoru sa predsjednikom Srpske prije dvije godine nagovješteno da bi majke trebalo da dobiju barem status porodica poginulih boraca.\nDragoslava Jaćimović kaže da je njen dječak živio samo dva dana i da bi danas imao 23 godine.\n"Majke još uvijek čekaju pravdu. Ali, ima Boga pa neka ih pita sve", kaže Jaćimovićeva.\nOna navodi da se takav zločin ne može oprostiti i da se mnogo puta pitala zašto je moralo da bude tako i da li je to nekome trebalo politički ili nacionalno?\nJaćimovićeva pita zašto niko nije odgovarao za ovaj zločin, izrazivši očekivanje da će, ipak, jednog dana neko odgovarati za izgubljene živote nevinih beba.\nPredsjednik Organizacije porodica zarobljenih i poginulih boraca i nestalih civila Republike Srpske Nedeljko Mitrović ocjenjuje da se prije 23 godine desio stravičan zločin.\nMitrović podsjeća da tadašnji generalni sekretar UN Butros Butros Gali, uz američki pritisak, nije dozvolio da se dostavi spasonosni kiseonik banjalučkim bebama.\n"Najtragičniji zločinu po karakteru, načinu i namjerama je upravo slučaj 12 beba", kaže Mitrović Srni, naglasivši da je apsurdno da za taj zločin još niko nije odgovarao.


Višak ide građanima i privredi | Ekonomija | Novosti.rs\nREBALANS BUDžETA Višak ide građanima i privredi\nD. I. KRASIĆ | 02. oktobar 2019. 19:19 > 22:29 | Komentara: 1\nObezbeđena sredstva za penzionere i rast novembarskih plata u javnom sektoru. Mali: Novac delimo tamo gde je najpotrebnije - na zarade i povećanje kapitalnih investicija\nPenzioneri će od 1. decembra dobiti 5.000 dinara jednokratne pomoći Foto Promo\nZAHVALjUJUĆI višku u državnoj kasi od 46,6 milijardi dinara, zaposleni u javnom sektoru dobiće povećanje plata počev od zarade za novembar, a svi penzioneri jednokratnu naknadu od 5.000 dinara. Obezbeđen je novac za pomoć građanima zaduženim u švajcarskim francima, kao i sredstva za kapitalne investicije.\nOvo je suština rebalansa budžeta za 2019. godinu, koji je u formi predloga zakona od srede pred poslanicima srpskog parlamenta.\n- Prvi put posle pet godina da radimo rebalans, i to pozitivni rebalans zbog viška prihoda, a ne zbog manjka prihoda, kako su radili neki pre nas - istakao je u sredu ministar finansija Siniša Mali, obrazlažući rebalans budžeta za ovu godinu i dva prateća ekonomska zakona - izmene Zakona o budžetskom sistemu i izmene i dopune Zakona o PDV. Želeli smo da na odgovoran način raspodelimo novac tamo gde je najpotrebnije - na plate, penzije i povećanje kapitalnih investicija, kako bismo omogućili još veće stope rasta naše ekonomije, privlačili nove investicije i otvorili nova radna mesta.\nIzmenama i dopunama zakona o budžetu, o kojem se raspravlja, predviđeno je da se do kraja godine potroši višak novca koji je tokom 2019. ostvaren u budžetu u prvih osam meseci ove godine.\n- Zahvaljujući dobrim rezultatima i ostvarenom suficitu, možemo da obezbedimo povećanje plata zaposlenima u javnom sektoru, i to počev od 1. novembra, za platu koja se isplaćuje u decembru - naveo je Mali. - Povećanje će ići u rasponu od 8 do 15 odsto, u proseku 9,6 odsto, a želim da vas podsetim da je povećanje za ovu godinu iznosilo u proseku 8 odsto, a za prošlu 8,6 odsto. Medicinske sestre će dobiti najveće povećanje od 15 odsto. Prate ih doktori sa 10 odsto, ustanove kulture sa 10 odsto, a zaposleni u prosveti i predškolstvu sa devet odsto. Toliki će biti porast plata zaposlenih u ustanovama socijalne zaštite, MUP, Upravi carina, Poreskoj upravi.\nZa jednokratnu pomoć penzionerima, u iznosu od 5.000 dinara, iz državne kase biće izdvojeno ukupno 8,5 milijardi dinara. Isplata se očekuje oko 1. decembra.\n- Već od 1. januara, kreće i povećanje penzija za naše najstarije sugrađane, po takozvanoj švajcarskoj formuli, koja se vezuje za rast plata i stepen inflacije. U obzir se uzima period od 12 meseci - naveo je ministar finansija. - U ovom trenutku, na osnovu ovih indikatora, očekujemo da će to povećanje od 1. januara biti između 5,1 i 5,5 procenata.\nGovoreći o Predlogu zakona o izmenama i dopunama Zakona o porezu na dodatu vrednost, ministar je rekao da stranci mogu da ostvare povraćaj PDV na 6.000 dinara potrošenih u našoj zemlji, umesto dosadašnjih 100 evra, što je upola manji iznos.\nPROČITAJTE JOŠ: Siniša Mali: Novac koji smo uštedeli vraćamo građanima\nMORAVSKI NA STARTU\nDO kraja godine krećemo u izgradnju Moravskog koridora. Ovaj auto-put će biti dužine 112 kilometara, a u svrhu njegove izgradnje će biti izdvojeno dodatnih 12 milijardi dinara - naveo je Siniša Mali. - Ministarstvu građevinarstva, saobraćaja i infrastrukture povećana su sredstva za izgradnju putne infrastrukture i to za realizaciju projekta izgradnje auto-puta E-763, deonica Obrenovac - Ljig, za izgradnju auto-puta E-761, deonica Pojate - Preljina i auto-puta Beograd - Sarajevo.\nDRI: REZERVA NA ZAVRŠNI RAČUN\nZAVRŠNI račun budžeta Srbije za 2018. godinu dobio je ocenu "sa rezervom" od Državne revizorske institucije. U izveštaju se, između ostalog, navodi da revizori nisu u mogućnosti da se izjasne o zbirnim finansijskim izveštajima završnog računa budžeta, jer "navedeni izveštaji nisu sačinjeni u skladu sa principima konsolidacije i ne sadrže sve informacije iskazane u finansijskim izveštajima indirektnih korisnika budžeta Republike Srbije". DRI, takođe, nije mogao da potvrdi stanje nefinansijske imovine Republike, pošto su korišćeni nepotpuni podaci Republičke direkcije za imovinu.


Preti opasnost epidemije morbila zbog smanjenja vakcinacije dece\nUdruženje pedijatara Srbije upozorilo je danas da smanjenje stope obuhvata dece obaveznom vakcinacijom tokom pandemije koronavirusa preti da izazove epidemiju morbila i novu ozbiljnu zdravstvenu krizu, i ugrozi živote dece u većoj meri nego korona.\nTo udruženje je navelo da je stopa obavezne vakcinacije u Srbiji opala za 25 do 30 odsto i upozorilo da deca, zbog potencijalne epidemije morbila, mogu postati najveća kolateralna šteta pandemije koronavirusa.\n„Postoji ozbiljan rizik da ako se ovaj trend nastavi, i tokom epidemije kovid 19 imamo epidemiju bolesti poput morbila. Ovo bi bio tragičan poraz javnog zdravstva i medicinske struke uopšte u Srbiji, i nedopustiva regresija”, dodaje se u saopštenju, prenosi Beta.\nPredsednik tog udruženja Georgios Konstantinidis je ukazao da su morbili visoko zarazna bolest i da svaki obuhvat vakcinacijom manji od 95 odsto predstavlja veliki rizik za izbijanje epidemije.\n„U ovom trenutku smo relativno zaštićeni merama i smanjenih kontakata zbog kovid 19 pandemije i smanjenom cirkulacijom svih uzročnika zaraznih bolesti u svim kategorijama stanovništva, pa i među decom”, ocenio je on i upozorio da se situacija pogoršava sa dužinom trajanja pandemije i smanjenjem broja imunizovane dece, a poseban rizik biće otvaranje vrtića i škola u punom obimu.


10 najboljih hotela u blizini: Alcazar de los Reyes Cristianos\nNajbolji hoteli u blizini: Alcazar de los Reyes Cristianos, Kordoba\nČitajte komentare o: Alcazar de los Reyes Cristianos\nFiltrirajHoteli50 km od lokacije Alcazar de los Reyes Cristianos\n0,2 km od: Alcazar de los Reyes Cristianos\nBr. 1 u pogledu odnosa cena/kvalitet od 73 hotela u Kordobi\n0,1 km od: Alcazar de los Reyes Cristianos\nBr. 2 u pogledu odnosa cena/kvalitet od 73 hotela u Kordobi\n0,4 km od: Alcazar de los Reyes Cristianos\nBr. 3 u pogledu odnosa cena/kvalitet od 73 hotela u Kordobi\n0,6 km od: Alcazar de los Reyes Cristianos\nBr. 4 u pogledu odnosa cena/kvalitet od 73 hotela u Kordobi\nBr. 5 u pogledu odnosa cena/kvalitet od 73 hotela u Kordobi\n0,5 km od: Alcazar de los Reyes Cristianos\nBr. 6 u pogledu odnosa cena/kvalitet od 73 hotela u Kordobi\nBr. 7 u pogledu odnosa cena/kvalitet od 73 hotela u Kordobi\n0,3 km od: Alcazar de los Reyes Cristianos\nBr. 8 u pogledu odnosa cena/kvalitet od 73 hotela u Kordobi\n1,0 km od: Alcazar de los Reyes Cristianos\nBr. 9 u pogledu odnosa cena/kvalitet od 73 hotela u Kordobi\nBr. 10 u pogledu odnosa cena/kvalitet od 73 hotela u Kordobi\n0,9 km od: Alcazar de los Reyes Cristianos\nBr. 11 u pogledu odnosa cena/kvalitet od 73 hotela u Kordobi\nBr. 12 u pogledu odnosa cena/kvalitet od 73 hotela u Kordobi\nBr. 13 u pogledu odnosa cena/kvalitet od 73 hotela u Kordobi\n0,8 km od: Alcazar de los Reyes Cristianos\nBr. 14 u pogledu odnosa cena/kvalitet od 73 hotela u Kordobi\nBr. 15 u pogledu odnosa cena/kvalitet od 73 hotela u Kordobi\nCalle Manriquez 3, 14003 Kordoba, Španija\nBr. 16 u pogledu odnosa cena/kvalitet od 73 hotela u Kordobi\nBr. 17 u pogledu odnosa cena/kvalitet od 73 hotela u Kordobi\n0,7 km od: Alcazar de los Reyes Cristianos\nBr. 18 u pogledu odnosa cena/kvalitet od 73 hotela u Kordobi\nBr. 19 u pogledu odnosa cena/kvalitet od 73 hotela u Kordobi\nBr. 20 u pogledu odnosa cena/kvalitet od 73 hotela u Kordobi


U leskovačkoj Kovid bolnici još šest preminulih osoba\nKORONA NE PRESTAJE DA UZIMA DANAK: U leskovačkoj Kovid bolnici još šest preminulih osoba\n05. 11. 2021. u 15:18\nU KOVID bolnici u Leskovcu, u poslednja 24 časa, od posledica infekcije virusom korona preminulo je šest osoba, a samo od početka ove sedmice borbu sa opakim virusom izgubilo je 18 pacijenata.\nPrema poslednjim podacima tri preminula Leskovčanina, stara 71, 72 i 76 godina, su primila vakcinu, dok su tri pacijenta, iz Leskovca, Bojnika i Medveđe, stara 77, 70 i 63 godine, bila nevakcinisana.\nNa bolničkom lečenju je 176 ljudi, a 124 su na terapiji kiseonikom. U pomenutom periodu primljeno je 16, a otpuštena su 22 pacijenta, dok nije bilo uputa u druge zdravstvene ustanove.\nHospitalizovane su 124 osobe iz Leskovca, 12 iz Vlasotinca, 11 iz Medveđe, 10 iz Bojnika i po jedna iz Crne Trave i Beograda.\nRIZNICA UMETNIČKIH DELA: U Domu Vojske Srbije nalaze se skupocene slike, skulpture, tapiserije...\nU BOLNICU PRIMLJENO 18 NOVOOBOLELIH: Korona u Leskovcu odnela još dva života\n02. 11. 2021. u 17:37\nPREMINULO JOŠ ŠEST OSOBA: Raste broj hospitalizovanih u leskovačkoj Kovid bolnici\n01. 11. 2021. u 15:40


Federika Mogerini navodi da uprkos upornosti kosovskih institucija da ne odustanu od taksi od 100 odsto, veruje da dijalog Beograda i Prištine i dalje ima šansu.\n"Još uvek verujem da je dogovor moguć i da je blizu. Takođe verujem da obe strane razumeju da je dostizanje sporazuma o punoj normalizaciji odnosa poželjno za građane i na jednoj i na drugoj strani, da se postigne pravno obavezujući sporazum o svim aspektima problema koje su i dalje na stolu", rekla je Mogerinijeva za Radio slobodna Evropa u Poznanju gde se održao samit o zapadnom Balkanu.\n"Za to postoji jednostavan razlog - Srbija i Kosovo ucestvuju u dijalogu zbog svoje evropske perspektive i zato je dijalog u rukama Evropske unije i ni u čijim drugim", napomenula je odlazeća šefica diplomatije EU.\nDodaje i da Sjedinjene Države daju veliku podršku dijalogu i da je to jedno od pitanja u kojima je saradnja SAD i EU uvek bila izuzetno važna i pozitivna.\n"Ali, ostavljala sam uvek prostor i za druge države da se ukljuce u proces, tu mogu pomenuti Rusiju i Kinu, kao stalne clanice Saveta bezbednosti. Zato što znamo da bilo kakav sporazum do kog može doci u odredenom trenutku, mora imati podršku ne samo Evropske unije i samog regiona, već i međunarodne zajednice", dodala je Mogerini.\nGovoreći o skupu u Poznanju navela je da je pre svega cilj obnoviti posvećenost svih ucesnika Berlinskog procesa zapadnom Balkanu.\n"Govorimo o ekonomskoj saradnji, investicijama, povezivanju, digitalizaciji, transportu. Postoji spremnost za privredne investicije, ali i politička volja za uspostavljanjem konkretnih projekata u interesu građana. Ali, dozvolite mi da podvucem, ovo nije zamena za perspektivu proširenja. Državama regije, svima njima, potrebno je da znaju njihova buducnost može biti u Evropskoj uniji ukoliko se proces dobro odvija", istakla je odlazeća šefica diplomatije EU.\nGovoreći o daljem proširenju EU i najavama da će taj proces biti stavljen u drugi plan, istakla je da će biti velika greška ako članice EU ne donesu odluku o otvaranju pregovora sa Albanijom i Severnom Makedonijom u oktobru.


Amerika optužila kineske hakere za krađu podataka o vakcini protiv korone - 21.07.2020, Sputnik Srbija\nAmerika optužila kineske hakere za krađu podataka o vakcini protiv korone\nSAD su podnele krivične prijave protiv dvojice kineskih hakera optuženih za ciljanje istraživanja vakcine protiv virusa kovid 19, navodi se u saopštenju... 21.07.2020, Sputnik Srbija\nAnglosaksonci su postali toliko jadni da se ja osećam glupo što uopšte komentarišem njihove nebuloze.\nAnglosaksonci su postali ko Kalimero samo nesto skice i protestuju umesto da se ponasaju kao ozbiljna drzava bas su mi se zgadili ,to je nepravda...to je nepravda hahahaha\n© REUTERS / Dado RuvicVakcina protiv korone\nSAD su podnele krivične prijave protiv dvojice kineskih hakera optuženih za ciljanje istraživanja vakcine protiv virusa kovid 19, navodi se u saopštenju Ministarstva pravde. Hakeri su ciljali na najmanje 10 zemalja, prema podacima Ministarstva.\nNovo američko zakonodavstvo sankcioniraće sve koji pokušaju da ukradu podatke od proizvođača vakcine protiv kovida 19, izjavio je manjinski lider predstavničkog doma Kongresa, Kevin Mek Karti.\n"Videli smo da druge nacije - poput Kine - koriste ovaj virus da bi iskoristile druge zemlje radi političkih prednosti. Mi odbijamo da dopustimo da našu inovaciju iskoriste Kina, Rusija ili bilo koji drugi haker", rekao je Mek Karti. "Ulozi su previsoki da bi ovi značajni sajber zločini ostali nekažnjeni. Moje zakonodavstvo će te kriminalce smatrati odgovornim".\nDo danas je korona virusom širom sveta zaraženo više od 14,6 miliona ljudi, sa preko 609 000 smrtnih slučajeva, saopštilo je Univerzitet Džon Hopkins.\nZvaničnici SAD-a i drugih zapadnih zemalja optužili su kineske, iranske i ruske hakere da su ciljali na američke, kanadske i britanske programere vakcina.\nRusija je negirala optužbe i izvestila o ogromnom napretku u naporima vlastitih naučnika na razvoju vakcine.\nRegistar Svetske zdravstvene organizacije trenutno uključuje 24 kandidata koji su već pokrenuli ispitivanja vakcine na ljudima i još 142 koja su još u fazi pred kliničke evaluacije.\n21 Jul 2020, 21:171\n21 Jul 2020, 21:50


15-10-2019 07:52 Sport Ostali sportovi\nProteklog vikenda u Đenovi, u Italiji, završeno je Evropsko prvenstvo u savateu. Reprezentativci Srbije osvojili su pet medalja u disciplini aso, čime je u ukupnom plasmanu naša zemlja zauzela treće mesto.\nReprezentacija Srbije u savateu (Foto: Savate savez Srbije)\nZlatnu medalju u kategoriji do 60 kilograma, osvojila je Kristina DŽolić iz SK "Vojvodina Novi Sad", pobedom nad Francuskom takmičarkom Gabrielle Bailleul.\nSrbiju je na ovom takmičenju predstavljalo 7 takmičara.\nSrebrne medalje su osvojili, u kategoriji do 65 kilograma, Jelena Sedoglavić iz KBS "Novi Sad" i Nada Miladinov iz SK "Arena Iđoš" u kategoriji do 48 kilograma. Radoje Stevanović iz SK "Goran Ostojić Beograd" osvojio je srebro u kategoriji do 65 kilograma. Bronzanu medalju u kategoriji do 80 kilograma osvojio je Igor Pantić iz SK "Vojvodina Novi Sad".\nKristina DŽolić je na ovom takmičenju samo potvrdila uspeh sa takmičenja „World Martial Arts Mastership“ održanog pre mesec dana u Koreji na kome je, pobedivši istu takmičarku iz Francuske, takođe osvojila zlatnu medalju.\nSve čestitke reprezentaciji Srbije na postignutom rezultatu!


Kurti: Sporazum iz Vašingtona je neprimenjiv - Kosovo Online\n22. Oktobar 2020. • 19:43\nLider Samoopedeljenja Aljbin Kurti smatra da je sporazum Vašingtona sa Srbijom neprimenliv i da u svojoj političkoj karijeri nije video ovakve sporazume sa mnogo pitanja, prenosi RTK.\nKurti je, govoreći o sporazumu od 4. septembra u Vašingtonu, rekao da taj sporazum ni tada nije bio predviđen za sprovođenje.\n„Prevladavajuća karakteristika konteksta ovih sporazuma u Vašingtonu su predsednički izbori u SAD, obe one jednostrane obaveze koje je potpisao nelegitimni kosovski premijer koji je umesto 61 imao samo 59 glasova i autoritarni predsednik Srbije, nemaju mnogo posla sa Albancima na Kosovu i Srbima u Srbiji, što se tiče Albanaca u Mičigenu i Srba u Ohaju. I tako, to je veoma povezano sa unutrašnjim poslovima i predizbornom kampanjom u SAD-u”, rekao je Kurti.\nOn je istakao da mu Vašingtonski sporazum liči na sastavljam tekst u kojem je, kako je rekao, onaj ko napisao tražio od svih u sobi da napomenu šta su zaboravili.\n“ A onda su se odlučili za sve te stvari, kao što su 5G, Hezbolah, Srpske pravoslavne crkve, preseljenje ambasada iz Tel Aviva u Jerusalim, priznanje Izraela za Republiku Kosovo, nestale osobe, raseljena lica i izbeglice, autoputevi, železnice, jezero Gazivode je nedavno predložio promenu imena u Tramp, obustavu potrage za priznanjem i članstvom u međunarodnim organizacijama, priznavanje diploma koje su već potpisane u Briselu, takozvani mini-šengen, Američka banka za razvoj u Beogradu...Dakle, sve ove stvari u tekstu od nešto više od 500 reči, nikada nisam video tako nešto u svom političkom iskustvu i onome što sam pročitao u bilo kom dokumentu. Stoga, moj utisak je da ne izgleda da je ovaj sporazum nameravan da se primeni, i mislim da je ovo veoma važno napomenuti - nije bio predviđen za sprovođenje“, rekao je on.\nPored toga, Kurti je naglasio da jednogodišnji moratorijum na članstvo u međunarodnim organizacijama šteti Kosovu.\n„Moratorijum koji je izjednačio kampanju Srbije za priznanje nezavisnosti Kosova sa kosovskim zahtevima za članstvo u međunarodnoj organizaciji je veoma štetan. To koči naš suverenitet i subjektivnost, a najbolji način za kolektivno priznanje je upravo sticanjem članstva u međunarodnim organizacijama, jer smo tamo u Međunarodnoj areni, gde možemo da se uključimo u multilateralne institucije i napravimo nekoliko koraka napred. I to nisu samo EU, UN i NATO, mi znamo da postoji toliko drugih međunarodnih organizacija da smo sada uskraćeni čak i da pokušamo da se pridružimo Savetu Evrope, UNESCO-u, Svetskoj zdravstvenoj organizaciji, Interpolu, Evropskom sudu za ljudska prava, Jadranskoj povelji... Tako da mislim da je jednogodišnji moratorijum štetan za Kosovo i problematičan po svom karakteru “, rekao je Kurti.\nLider Samoopredeljenja je govorio o političkom razvoju događaja koji bi se mogao dogoditi na Kosovu zbog mogućih optužnica Specijalnog suda protiv kosovskog predsednika Hašima Tačija i predsednika DPK Kadrija Veseljija.\nVažni su, kako je rekao, i predstojeći izbori za američkog predsednika.\n„Strpljivo čekamo naredne 2-3 nedelje da donesemo ove odluke. Ovo bi trebalo da objasni politički kontekst na Kosovu, s obzirom na to da su u bliskoj budućnosti dva važna datuma, prvi 24. oktobra, kada bi Specijalizovana veća trebalo da donesu odluku o optužnici... A sledeći dan koji za Kosovo nije ništa manje važan su američki izbori, 3. novembra. Uprkos činjenici da smatramo da smo još uvek mladi i da niko ne zna šta donosi budućnost, oni se smatraju najvažnijim izborima za nas tokom našeg života“, rekao je Kurti.\nAljbin Kurti Samoopredeljenje Vašingtonski sporazum Kosovska vlada izbori Sjedinjene Američke Države\nNagavci: Sporazum u Vašingtonu je omogućio Vučiću da krši suverenitet Kosova\nSamoopredeljenje putem rezolucije pokušava da spreči Hotija u pridruživanju "mini Šengenu"


Islamska zajednica u Bosni i Hercegovini - Saudijski ministar Al-Rabiah: Vakcinisanje obavezno za sve koji žele raditi na organizaciji hadža\nEr-Rebi'a je u cirkularnom pismu koji je dostupan listu Okaz poručio da nadležne institucije moraju biti spremne za realizaciju ovakvih mjera.\n- Morate se na vrijeme pripremiti da biste osigurali radnu snagu potrebnu za funkcionisanje zdravstvenih kapaciteta u Meki, Mešairima (Arefat, Muzdelifa i Minna) i Medini, kao i na graničnim prelazima za hadžije u sezoni hadža za godinu 1442. (2021) - upozorava ministar Al-Rabiah, prenosi Okaz.\nUpozorenje se odnosi i na formiranje Covid timova za vakcinaciju protiv virusa korone svih onih koji će raditi tokom navedene sezone hadža, kao i umre.\n- U skladu s tim, imajte na umu obavezu primanja vakcine protiv virusa Covid-19, za sve koji žele raditi na hadžu, jer je to jedan od eliminatornih uslova za učestvovanje u sezoni hadža - ponovio je dr. Tawfiq Al-Rabiah, saudijski ministar zdravlja, prenosi Okaz.\nIz Ureda za hadž Rijaseta Islamske zajednice u Bosni i Hercegovini za Preporod.info ističu da još uvijek nema službenih informacija o takvim uslovima koji bi se odnosili na hadžije.


U Srbiji će danas biti pretežno oblačno, mestimično sa slabom kišom, a na planinama sa snegom, saopštio je Republički hidrometeorološki zavod.\nDuvaće slab i umeren zapadni i severozapadni vetar, na istoku povremeno i jak, na planinama umeren jugozapadni. Najniža temperatura od 0 do 4 stepena C, najviša od 4 na severozapadu do 12 stepeni na jugoistoku, gde će posle podne temepratura biti u padu.\nU petak vreme u Srbiji će biti bez padavina uz delimično razvedravanje. U subotu pre podne na jugu, a do kraja dana i u centralnim krajevima naoblačenje sa kisom, na planinama sa snegom. Na severu suvo.


Ilić: Sve poznate kompanije zainteresovane za BGD aerodrom\nM. D. 13. februara 2017. 17:30\nVladi Srbije očekuju učešće dvadesetak poznatih svetskih kompanija u nadmetanju na izboru koncesionara za beogradski aerodrom „Nikola Tesla“ za period od 25 godina.\nKako je novinarima u Vladi Srbije rekao pomoćnik ministra za vazdušni saobraćaj Zoran Ilić sve u svetu poznate kompanije će biti zainteresovane za ovaj posao.\n„Reč je o dvadesetak svetski poznatih igrača, kada je ovaj posao u pitanju“, rekao je Ilić.\nOn je dodao da se vlada opredelila za koncesiju pošto su postojeći kapaciteti aerodroma skoro dostigli svoj maksimum.\n„Kako smo i najavili aerodromi su dobar posao i svi ozbiljni operateri su uvek zainteresovani za svaki oblik javno-privatnog partnerstva ili koncesije, verujemo da će tako biti i kada je Aerodrom Nikola Tesla u pitanju.\nPronašao torbu sa 40.000 evra, a vlasnik mu se ovako zahvalio\nRadi se o globalnim igračima zainteresovanim za aerodrome širom sveta… ko će se sve javiti ili ko je zainteresovan u ovom trenutku ne znamo“, rekao je Ilić Tanjugu.\nOn je podsetio da su neke od poznatijih kompanija u toj oblasti u Evropi: AENA iz Španija, Ferovial – Španija, Aeroports de Paris i VINCI – Francuska, TAV – Turska, Fraport i AVIALLIANCE (hoc htief) – Nemačka Sc hiphol – Holandija.\nIlić je dodao da širom sveta ima i drugih poznatih kompanija iz Severne Amerike, Kine, Afrike…\nKoncesionar će, prema njegovim rečima, morati da uloži nekoliko stotina miliona evra u razvoj aerodroma.\nPrema procenama konsultanata, postojeći kapaciteti aerodroma su od pet do sedam miliona putnika godišnje, a u narednih 25 godina beogradski aerodroma bi uz investicije mogao da ima najmanje 17 miliona putnika, rekao je on.\nBeogradski aerodrom je u 2016. imao 4,92 miliona putnika, a Ilić podseća da je u toku rekonstrukcija Terminala 1 koji će obezbediti kapacitete za dodatnih dva miliona putnika.\nOn je istakao da su „aerodromi dobar posao“ i da vlada ne bi ni pokušala da pronađe koncesionara da nema zainteresovanih.\n„Vlada se opredelila za koncesiju pošto je obim saobraćaja dostigao dobar nivo za svega nekoliko godina – putnika, robe i aviooperacija i za par godina nećemo moći sve to da ispratimo. Aerodrom je došao do kraja svojih kapaciteta“, naveo je Ilić.\nPomoćnik ministra za vazdušni saobraćaj je odgovarajući na pitanja novinara rekao da je beogradski aerodrom profitabilan i sposoban da se održava na postojećem nivou.\n„Eventualne manje korekcije su sada moguće, ali to nije ni blizu potrebnim sredstvima za budući razvoj. Očekujem ulaganje od nekoliko stotina miliona evra“, kazao je Ilić.\nOn je dodao da će biti potrebna alternativna pista, razvoj teminalnih kapaciteta za prihvat i otpremu putnika i robe. Prema njegovim rečima, aerodrom ne može sada iz sopstvenih prihoda da finansira tako velike investicije. Ilić kaže da su ukupni godišnji prihodi aerodroma oko 80 miliona evra.\nPrema uslovima koncesije u nadmetanju neće moći da ucestvuju kompanije koje već upravljaju aerodromima u radijusu od 450 kilometara od Beograda.\nIlić je rekao da je to ograničenje predviđeno zato što se u tom krugu nalaze aerodromi koji, prema proceni naših konsultanata, mogu da konkursišu beogradskom aerodromu.\nJavni poziv, koji je objavljen na sajtu beogradskog aerodroma, predviđa da će preciznije obaveze budućeg koncesionara biti finansiranje, razvoj u formi izgradnje i rekonstrukcije, održavanje i upravljanje (menadžment) celokupne infrastrukture Aerodroma „Nikola Tesla“ i obavljanje formalne uloge operatera aerodroma.\nPobednik koncesije biće dužan da registruje pravno lice na teritoriji Srbije na kojeg će, po dobijanju koncesije, preći pravo korišćenja sve nepokretne imovine Aerodroma „Nikola Tesla“ koje ce se po isteku koncesije vratiti na Republiku Srbiju.\nU prvoj fazi dostaviće se neobavezujuće ponude dok će se u drugoj fazi dostaviti obavezujuće ponude.\nSvi zainteresovani za koncesiju imaće 15 dana da predaju zahtev za ucestvovanje u prvoj fazi, a vreme teče od 10. februara.\naerodrom Nikola Teslazoran ilić


Zašto su fiskalna pravila bitna?\nFiskalna pravila predstavljaju zakonom utvrđena ograničenja za javno zaduživanje i potrošnju koja se koriste za jačanje discipline u pogledu vođenja finansija jedne zemlje. U Srbiji su ovim pravilima utvrđena ograničenja budžetskog deficita (4% BDP-a ove godine, dok na srednji rok opada na 1% BDP-a); ograničenja učešća duga u BDP-u (45%); i ograničenja zarada u javnom sektoru i penzija – dve oblasti koje zajedno čine značajni deo potrošnje i koje nijedna vlada koja nastoji da poboljša ekonomsku situaciju ne može da ignoriše.\nGlavni cilj ovih pravila je sledeći:\nPromovisanje odgovornog donošenja odluka na dugi rok i političke odgovornosti. Fiskalnim pravilima se vlade podstiču da se drže svoje prvobitne poreske i rashodne politike time što se povećava cena za kršenje unapred određenih obaveza.\nUsmeravanje strukture i sastava javne potrošnje na način kojim se podstiče dugoročan razvoj i umanjuju udari na privredu usled njene ranjivosti i nestabilnosti.\nSmanjivanje nesigurnosti u pogledu budućih pravaca razvoja fiskalne politike i, samim tim, smanjivanje cene zaduživanja države.\nIako su ova pravila novina u srpskoj praksi – ustanovljena su 2010. godine izmenama i dopunama Zakona o budžetskom sistemu – ona će našoj zemlji doneti boljitak, ali samo ako se poštuju.\nAko se ne budu poštovala, rezultati bi mogli biti gori nego da tih pravila uopšte ni nema. Zašto je to tako? Iz mnoštva razloga izdvojićemo tri dobra. Kao prvo, zato što strani investitori, iz čijih se ulaganja u državne hartije od vrednosti delimično finansira državni deficit, prate način na koji država upravlja svojim finansijama i da li poštuje ova pravila. Danas možemo navesti mnoge istinite primere iz kojih se vidi šta se dešava kada visoko zadužene zemlje uplaše investitore koji treba da kupuju njihove obveznice. Šezdeset odsto duga Srbije spoljni je dug, a preko 80% u stranoj je valuti. Dvadeset odsto duga predstavljaju državne hartije od vrednosti prodate na domaćem tržištu, a najveći deo njih kupuju i drže institucije u većinskom stranom vlasništvu. Kao drugo, multilateralne finansijske institucije, kao što su MMF, Svetska banka i Evropska banka za obnovu i razvoj, koje takođe kreditiraju našu zemlju i pružaju joj finansijsku podršku, takođe prate razvoj događaja. U interesu ovih institucija je da se Srbija dalje razvija, te se samim tim verovatno neće povući iz Srbije umesto da pokušaju da ponovo uspostave disciplinu u pogledu javne potrošnje. Međutim, zabrinutost ovih institucija za situaciju u našoj zemlji može dovesti do drugih vrsta pritisaka, kao što su, na primer, dodatni uslovi za odobravanje kredita. Među tim uslovima mogu biti i zahtevi da domaće vlasti ubrzaju sprovođenje reformi za koje mogu biti potrebne teške političke odluke. Kao treće, kršenje ovih pravila može narušiti kredibilitet vlade i predstavljati izrugivanje zakonodavnom procesu koji je od ključnog značaja za pravilno vođenje države. Srbija se svakako suočava sa političkim izazovima, ali zaslužuje prosperitetnu budućnost i potrebna joj je snažna zakonodavna vlast posvećena svom poslu da bi se reforme nastavile.\nPravila u pogledu javnih finansija retko su jednostavna za sprovođenje, ali se primenjuju širom sveta. Ona se ne koriste samo u Srbiji. U poslednjih nekoliko godina primena fiskalnih pravila sve je češća, budući da je brz rast fiskalnih deficita i javnih dugova širom sveta izazvao zabrinutost u pogledu održivosti javnih finansija. Među zemljama u regionu koje su uvele nacionalna pravila slična onima koja su na snazi u Srbiji su Austrija, Bugarska, Češka, Danska, Estonija, Francuska, Finska, Nemačka i Mađarska.\nTo što je Srbija uspešno formirala fiskalni savet i usvojila fiskalna pravila predstavlja dostignuće koje treba čuvati.\nVažno je i da šira javnost i ključni kreatori politike shvate da je ovim pravilima – koja je usvojila vlada – čvrsto utvrđeno ograničenje u pogledu javnih finansija. Moguće je, i trebalo bi, nastaviti debatu o tome da li je to ograničenje utvrđeno na pravilnom nivou i da li se pravila mogu sprovesti. Međutim, moguće posledice kršenja ovih pravila uvek bi trebalo da budu deo diskusije, jer je to upravo ono što čini jedno pravilo.\nSaznajte više o razlozima za uvođenje fiskalnih pravila u Srbiji...\n...i o ulozi i uticaju fiskalnih pravila širom sveta:


Priče sa destinacija Archives - Page 3 of 5 - TRAVEL BOUTIQUE\nJelena Mikić Ne pamtim koliko dugo sam želela da odem u Portugal. Ali uvek bi se nešto „isprečilo“ – low cost karta do Rima, prijateljičin prijatelj našao povoljan stan u Istanbulu preko Airbnb-ija ili je neko predložio vikend put do […]\nMiljana Golubović Kada kažete medeni mesec, pomisli se na Maldive. To je prava mejnstrim kombinacija – na vrhuncu zaljubljenosti, posle svadbenog uzbuđenja odlazi se na rajsko ostrvo usred Indijskog okeana i uživa se u upravo ozvaničenoj ljubavi. Nemojte se zavaravati, […]\nM. Nešković Kada je došao trenutak planiranja našeg dugo očekivanog medenog meseca, po preporuci svoje drugarice kontaktirala sam agenciju Travel Boutique kako bi nam kreirali naše putovanje iz snova. Misli su nam lutale ka različitim kontinentima i nismo bili sigurni […]\nD. & M. Đokić Iza odluke da svoje posebno putovanje provedem na Mauricijusu stajalo je par razloga koji su se tada činili dovoljnima: želela sam predivne plaže, da ima gde da se prošeta i šta da se vidi i da […]\nStaša P. Ako negde na svetu postoji raj, onda je taj raj na Baliju. Čula sam ovu rečenicu nekoliko puta pre nego što sam odlučila da se i sama uverim u to. Istina, ne baš sama, budući da sam Bali […]\nSrećko Ćirović Hedonizam – prva stvar koja mi padne na pamet kada pomislim na Dubai. A šta me to inspirisalo da ovaj grad doživim kao mesto kreirano za potpuno uživanje? Pre svega, to je grad koji je izgrađen u pustinji, […]\nAnastasija Đurić Maldivi (službeno Republika Maldivi) su ostrvska država koja se nalazi u Indijskom okeanu. Maldivi se sastoje od 1.126 ostrvaca, među kojima je oko 200 naseljenih od kojih se samo 80 koristi za turizam. Maldivi su najmanja Azijska zemlja, […]\nDanijela Pantić Medeni mesec, veridba, venčanje, romantično ili putovanje za dvoje – mnogo je asocijacija na odmor na Maldivima, međutim, da li ste ikada pomislili kako izgleda putovanje na Maldive u troje? Mislim na par s bebom od godinu dana? […]


Naslovna strana / Aktivnosti / Endemit u poseti Turnu Severinu, Rumunija\n• O Turnu Severinu (Wikipedia)\nNa poziv rumunske organizacije Pro-Mehedinti iz Turnu Severina, grada na Dunavu, troje članova Endemita posetilo je Rumuniju. Povod posete bio je Sajam turizma i razgovor o mogućoj saradnji dveju organizacija u oblasti unapređivanja ekoloških i ekonomskih (turističkih) potencijala u pograničnim regionima.\nDatum susreta pao je u dane praznika grada Turnu Severin, tačnije rođendana grada, 22. aprila. Pošto se slava grada u čast Sv. Đorđa, zaštitnika grada, održava 23. aprila, u ovo vreme Turnu Severin je naročito živ i posećen.\nTokom trodnevnog boravka u Turnu Severinu, članovi Endemita održali su sastanak sa srdačnim domaćinima Udruženja Pro-Mehedinti iz Rumunije i predstavnicima Nacionalnog parka Đerdap iz Srbije, koji je viđen kao dobra osnova za uspostavljanje saradnje naših nevladinih organizacija i zainteresovanih državnih institucija.\nBudući da se radi o velikom ekološkom i turističkom potencijalu u ovoj pograničnoj oblasti, čije neprocenjivo bogatstvo predstavljaju Nacionalni park Đerdap sa srpske i Nacionalni park Portile de fier (Gvozdena kapija) sa rumunske strane, razgovor je tekao u međusobnom interesovanju, gde je zaključeno da je uspostavljanje partnerske saradnje realna i moguća opcija koja bi dalje vodila ka korisnim i konkretnim akcijama za poboljšanje ekonomske situacije pograničnih naselja, uz visok stepen zaštite biodiverziteta nacionalnih parkova, kao oblasti prvog stepena zaštite.\nOvaj sastanak dopunjen je inspirativnim susretom sa predstavnicima Muzeja Gvozdena kapija u Turnu Severinu, kao najznačajnijeg muzeja Okruga Mehedinti. Ljubaznošću osoblja muzeja članovi Endemita upoznali su se sa vrednim eksponatima iz oblasti istorije, prirodnih nauka i etnografije i folklora. I sa ljubaznim domaćinima muzeja, koji su u isto vreme članovi Udruženja Pro-Mehedinti, došlo je do podsticajnih razgovora i predloga za saradnju na budućim projektima od značaja za obe zemlje.\nMuzej "Gvozdena kapija"\nDogovoren je ponovni skori susret u Srbiji, čiji će domaćini biti naše kolege iz Nacionalnog parka Đerdap, sa kojima Ekološko društvo Endemit ima dugogodišnju veoma uspešnu saradnju. Ovom planiranom sastanku prisustvovaće i predstavnici Mladih istraživača Bor, iz Bora, o čemu ćemo još pisati…\nPostavka muzeja "Gvozdena kapija"\nMaketa Trajanovog mosta preko Dunava


Logistika i RAD OD KUĆE - rešenje za vanredne situacije - Pluton Logistics\n25/03/2020 27/03/2020 Milica Milosavljevic\tberza skladišta, berza tereta, korona virus, korona virus i logistika, korona virus i transport, logistika, rad od kuće, Tim Thiermann, Timocom, Timokom\nKompanija Timocom proširuje pristup berzi tereta i skladišnih prostora u Evropi. Klijenti sada mogu organizovati logistiku u režimu rada od kuće, a IP ograničenja su do daljnjeg ukinuta.\nŠirom Evrope, potreba za logističkim uslugama je izuzetno velika, dok istovremeno mnoga preduzeća moraju da pređu na rad od kuće.\n– Želimo da damo svoj doprinos da se i u uslovima vanredne situacije sačuva lanac snabdevanja – kaže direktor kompanije Timocom Tim Thiermann, dodajući da je mogućnost prelaska na rad od kuće već iskoristilo više od 5.000 korisnika.\nZbog ogromne tražnje, Timocom sada pojačano nudi ovu uslugu. Sa postojećim sredstvima, procesima i sistemima logističke branše, postoje mogućnosti da se nezavisno od lokacije brzo pronađe rešenje kada se mora prevesti teret ili uskladištiti roba.\nNakon provere i izmenom svoje licence u vezi sa IP, klijenti od sada mogu upravljati svojim transportnim i logističkim poslovima i od kuće, odnosno nezavisno od mesta gde se nalaze. Osim toga, Timocom otvara svoju mrežu sa više od 43.000 preduzeća za sve one kojima trenutno nedostaje fleksibilna mreža transportnih i logističkih partnera, kako bi klijente i dalje mogli da što pre snabdevaju neophodnim dobrima.\nNovi klijenti koji se sada prijave, mogu da koriste sistem Timocom-a tokom celog sledećeg kvartala bez naknade i bez ugovorne obaveze. Upravo kod kratkoročnih uskih grla, prekida u snabdevanju ili u slučaju potrebe za skladišnim prostorima, tako se mogu brzo pronaći zamene iz već postojeće mreže klijenata.\nNa Timocom platformi se dnevno postavi i obradi do 750.000 ponuda tereta i tovarnog prostora širom Evrope. Osim toga, na berzi skladišta je raspoloživo više od 7.000 logističkih i skladišnih prostora.\n– U ovoj situaciji su potrebna jednostavna i neposredna rešenja koja doprinose da se osigura nastavak logističkog snabdevanja – kaže Thiermann.\nViše informacija potražite na www.timocom.rs/we-trust-in-logistics.\n← Od uvođenja vanrednog stanja u Srbiju ušlo 26.000 kamiona\nSlanje zahteva za brisanje vozača iz spiska obavezne provere – NOVO OBAVEŠTENJE →\n15/02/2019 15/02/2019 marko


HomeRegionNedelja Evropske mobilnosti u Podgorici – crtanje na asfaltu\n18/09/2018Redakcija BALKAN TVRegion, Vesti, za slajder0\nPet osnovnih škola iz Podgorice učestvovalo je na Trgu Nezavisnosti u Podgorici u takmičenju “crtanju na asfaltu”, koje je organizovano u okviru obeležavanja Evropske nedelje mobilnosti, a u saradnji sa Nemačkom razvojnom agencijom – GIZ i UNDP. Učesnici takmičenja su bile: OŠ “Vladimir Nazor”, OŠ “Savo Pejanović”, OŠ “21.maj”, OŠ “Vuk Karadžić” i OŠ “Sutjeska”. Deca su pored velike želje u takmičarskom delu pokazala i izuzetan talenat. Učenici su na temu održive mobilnosti izrazili svoju kreativnost i istovremeno iskazali svesnost i poslali poruke o tome kako vide razvoj saobraćaja u našem Gradu.\nSastavni deo opisane akrivnosti odnosio se i na podelu promotivnog materijala na ovogodišnju temu Evropske nedelje mobilnosti: “Kombinuj i kreći se”. Ujedno zainteresovni građani su zamoljeni da ispune neku vrstu Upitnika/Ankete, upravo želeći da kroz odgovore oslušnemo šta stanovnici Podgorice misle o ovoj temi.\nPodsećamo da Sekretarijat za planiranje i uređenje prostora i zaštitu životne sredine Glavnog grada i ove godine organizuje obeležavanje Evropske nedjelje mobilnosti u Podgorici. Cilj ove kampanje, koja se održava svake godine od 16. do 22. septembra, je da podstiče lokalne uprave širom Evrope da uvode i promovišu mere održivog saobraćaja i da ponude svojim građanima alternativne vidove transporta.\nEvropska nedelja mobilnosti (ENM) je godišnja kampanja održive urbane mobilnosti, organizovana od strane mreža gradova Eurocities (koja ima ulogu koordinatora), Energy-Cities i Climate Aliance, uz političku i finasijsku podršku Evropske komisije i njenog Generalnog direktorata za životnu sredinu.\nPored niza planiranih aktivnosti, kruna ovogodišnje manifestacije biće „Dan bez automobila“, predviđen za posledenji dan kampanje 22. septembar. Tim povodom biće zatvorene sledeće ulice: Ulica Slobode (u cjelosti), Bokeška ulica i Vučedolska ulica, a ova zona biće namenjena isključivo za pešake, bicikle i javni saobraćaj tokom celog dana. Glavni grad će učestvovati u obeležavanju Evropske nedelje mobilnosti pri čemu će svakog dana tokom te nedelje organizovati aktivnosti koje promovišu ekološke vidove saobraćaja i alternativnu mobilnost. Svi su pozvani da učestvuju u planiranim aktivnostima, kako bi na taj način doprineli uspešnosti same manifestacije.\nUpotreba automobila uzrokuje emitovanje štetnih gasova koji narušavaju kvalitet vazduha u gradovima i imaju stalan negativan uticaj na ozonski omotač i klimatske promene. Stoga svako od nas treba da čini sve što može kako bi izbegao da koristi automobil, posebno na kraćim relacijama, i kako bi prešli na alternativne vidove saobraćaja (kao što su pješačenje i upotreba bicikla). Želja nam je da stanovnike Podgorice, pripadnike svih starosnih grupa, informišemo i edukujemo o značaju „ekoloških prihvatljivih vidova saobraćaja“. Planovi održive mobilnosti usmereni su ka atraktivnijoj i kvalitetnijoj urbanoj sredini, poboljšanju bezbednosti, smanjenju zagađenja vazduha i smanenju buke, snižavanju emisija gasova sa efektom staklene bašte i, u krajnjem, smanjenju potrošnje energije.\nSastanak sa potpredsednikom Republike Indije


Na pijacama prethodne nedelje najtraženiji paradajz\nBEOGRAD – Na beogradskim pijacama prethodne nedelje najtraženiji proizvod bio je paradajz koji, kako saopštavaju iz Veletržnica Beograd, stiže iz Leskovca, a može se kupiti po ceni od 40 do 60 dinara.\nInače, za kilogram šargarepe potrebno je odvojiti od 30 do 50 dinara, dok veza tog povrća košta 100 dinara, lubenica po kilogramu staje od 25 do 35 dinara, jabuka je po kilogramu, u zavisnosti od vrste, od 40 do 160 dinara, dok je za kilogram dinje potrebno izdvojiti od 40 do 60 dinara.\nU odnosu na prethodni period, takođe, porastao je promet kupusa, paprike i plavog patlidžana.\nOd voća pored jabuka aktuelne su i breskve koje po kilogramu koštaju od 70 do 160 dinara u zavisnosti od vrste, kajsije kojih kilogram košta od 70 do 150 dinara i trešnje za koje je potrebno izdvojiti po kilogramu od 100 do 150 dinara.\nI promet šljive polako počinje da raste na pijacama, a cena po kilogramu te voćke iznosi između 80 i 100 dinara.\nOd ove nedelje, Beograđani će moći da kupe i smokve na pijacama, a za kilogram smokvi potrebno je izdvojiti od 160 do 220 dinara.


Karleuša je Zorji rekla da neće biti zvezda, pa promenila mišljenje: Zvezda "Granda" otkrila da li bi pristala da snime duet!\nMlada pevačica je za 24sedam odreagovala na komentare koje je JK imala u poslednje vreme o njoj\nZorja Pajić je zauzela treće mesto u finalu "Pesme za Evroviziju '22". Polagala je velike nade da će svojom numerom "Zorja", otići u Torino, ali to što nije pobedila je nije demotivisalo.\nOna nastavlja dalje, a sada kad je prošlo neko vreme od festivala, za naš portal je otkrila kako gleda na svoje učešće i da li su joj se slegli utisci.\n- Na sve to gledam sa osmehom na licu, jer sam jako srećna šta smo postigli, koliko smo radili i koliko nam je bilo lepo u svemu ovome. Uživali smo u procesu samog pravljenja pesme, organizovanja svega da izgleda kako jeste i hvala svim divnim ljudima. Zadovoljna sam jer smo pokazali da možemo da napravimo ovako nešto i sada samo idemo napred - rekla je Zorja za 24sedam.\nSkandali i sve što se dešavalo pre, tokom i posle festivala mladu pevačicu ne zanima.\nZorja je pesmom poslala moćnu poruku majci: Gledala me je depresivnu, a od toga ništa teže nema!\nZorja nema knjižicu! Pevačica o plasmanu na „Pesmi za Evroviziju”: Mislila sam da neću preživeti gubitak\nBilo je nesuglasica: Zorja Pajić o radu sa suprugom na „Pesmi za Evroviziju“\nZorja Pajić se susretala s brojnim neprijatnostima dok je bila ulični svirač: Pljuvali su me i psovali, a samo sam pevala!\n- Kad god je u pitanju neki veliki događaj, postoje razna dešavanja, bilo pozitivna ili negativna. Ja ništa o tome ne znam, pa ne mogu ni da komentarišem - iskrena je Zorja.\nPoznato je da se Zorja proslavila u muzičkom takmičenju "Zvezde Granda". Tada je u žiriju sedela Jelena Karleuša, a jedan njen komentar ova pevačica nikada neće zaboraviti.\nNaime, njoj je JK svojevremeno rekla da od nje "nikada neće biti ništa i da je svakoga čuda tri dana dosta". Očigledno ju je Zorja demantovala, te je tako Karleuša nedavno izjavila da, iako ne misli da je njena pesma bila za Evroviziju, smatra da je najbolje pevala na festivalu.\nTakođe, pred nastup na "Music Week-u", Jelena je istakla da bi snimila i duet sa Zorjom. Međutim, da li bi, posle svega, Pajićeva ukrstila glasove sa njom?\n- Hvala joj na tom komentaru i pohvali. Kada bi se zaista desilo da se napravi pesma koja je adekvatna za naš duet, što da ne. Ja sam uvek za dobru muziku, pesmu, provod, pa ako bude prilike, rado - zaključila je Zorja za 24sedam.\nZorja Pajić gleda stare snimke svojih nastupa: Uočila greške, a ovo je sebi zamerila!\nZorja Pajić Pesma za Evroviziju '22 Zvezde Granda pevačica Jelena Karleuša duet Estrada Portal 24sedam


Povišen krvni pritisak (hipertenzija) jedan je od najčešćih poremećaja zdravlja današnjice. Ono što je specifično za hipertenziju je odsustvo ranih i karakterističnih znakova, tako da hipertenzija može biti prisutna veoma dugo pre postavljanja dijagnoze. U najvećem broju slučajeva, hipertenzija se otkrije slučajno, u toku rutinskog pregleda. Nekada, do otkrivanja hipertenzije dolazi tek nakon ispoljavanja neke od komplikacija.\nSimptomi čije prisustvo može probuditi sumnju na prisustvo povišenog krvnog pritiska uključuju sledeće:\n• Glavobolja veoma velikog intenziteta\n• Vrtoglavica ili nesvestica\n• Bolovi u grudnom košu\n• Poremećaj ritma srca\n• Pojava krvi u urinu\nPrisustvo većine od navedenih simptoma može ukazivati na ozbiljnu hipertenzivnu krizu, i zahteva hitan tretman, kako bi se izbegle potencijalno ozbiljne komplikacije, kao što je srčani ili moždani udar, ili oštećenje bubrega.\nJedini način blagovremenog otkrivanja prisustva hipertenzije jeste redovno kontrolisanje nivoa krvnog pritiska. Merenje krvnog pritiska je jednostavna, neinvazivna metoda, i sastavni je deo sistematskih pregleda. Ukoliko postoji pozitivna porodična anamneza (prisustvo hipertenzije kod bliskih rođaka, ili prisustvo srčanih problema) svakako je neophodno više voditi računa o redovnoj kontroli nivoa krvnog pritiska.\nU tretmanu hipertenzije veoma veliki značaj ima odgovarajući higijensko-dijetetski režim individualno prilagođen mogućnostima i potrebama osobe sa hipertenzijom. U ishrani, neophodno je smanjiti unos soli, masne, posebno pržene hrane, beli šećer, i druge namirnice čija nekontrolisana upotreba može pogoršati simptome, i doprineti razvoju hipertenzije i njenih komplikacija.\nKod blažih oblika hipertenzije, nekada je moguće samo promenama u ishrani i fizičkoj aktivnosti skoro potpuno regulisati nivo krvnog pritiska. kod osoba kod kojih pomenutim merama nije moguće regulisati nivo krvnog pritiska, neophodna je primena odgovarajućih lekova.\nU tretmanu blagih oblika hipertenzije mogu se koristiti i različiti prirodni preparati. Od PRIMED preparata preporučujemo upotrebu PRIMED 11 Kardio i PRIMED 8 Feropolis preparata. Uporedna primena ova dva prirodna preparata ispoljava povoljno dejstvo na kardiovaskularni sistem, i može pomoći u tretmanu različitih kardiovaskularnih poremećaja, kao što su hipertenzija, povišene vrednosti holesterola i triglicerida i ateroskleroza. PRIMED 11 i PRIMED 8 su prirodne formule koje mogu koristiti i zdrave osobe, kao deo mera prevencije poremećaja zdravlja, kao i osobe sa prisutnim kardivaskularnim problemima, kao deo tretmana.\nTags: hipertenzija hipertenzivna kriza povišen krvni pritisak simptomi hipertenzije\nVirak kapi VIRAK BILJNE KAPI – PRIRODAN PREPARAT ZA ŽENE ... 54.143 views\nPrirodni lekovi protiv aritmije Srčana aritmija jednostavno znači da je srčani rita... 17.554 views


Pripadnici MUP-a sproveli više odvojenih akcija suzbijanja finansijskog kriminala i korupcije - Sremske Novine\n28. 05. 2022., 19:52\nPripadnici MUP-a sproveli više odvojenih akcija suzbijanja finansijskog kriminala i korupcije\n2. May 2018. godine\nKako je soapštilo Ministarstvo unutrašnjih poslova Srbije, sumnja se da su oni izvršenjem krivičnih dela budžetu Republike Srbije i drugim privrednim subjektima i fizičkim licima naneli materijalnu štetu od oko 800 hiljada evra.\nPripadnici Ministarstva unutrašnjih poslova u Sremskoj Mitrovici uhapsili su B.J. (42), zbog postojanja osnova sumnje da je počinio krivično delo nedozvoljen promet akciznih proizvoda.\nPolicija je kod osumnjičenog, prilikom redovne kontrole u kombiju pronašla i oduzela 122 kilograma duvana u listu, 4.300 evra, 43.000 dinara i 25 dolara.\nOsumnjičeni je uz krivičnu prijavu priveden Osnovnom javnom tužilaštvu u Staroj Pazovi.\nPripadnici Ministarstva unutrašnjih poslova u Sremskoj Mitrovici, po nalogu Osnovnog javnog tužilaštva u tom gradu, podneli su krivičnu prijavu protiv osumnjičenog da je počinio krivično delo falsifikovanje novca.\nSumnja se da je on tokom aprila ove godine oštećenom mobilni telefon platio falsifikovanim novčanica u apoenima od 100 evra.\nMigrant osumnjičen za krađu u po...\nRasvetljene krađe u Sremskoj Mit...\nKrao, pa preprodavao hranu i teh...


Akcija 'Pero': Uhapšeno 58 osoba zbog nelegalnog izdavanja diploma\nIzvor: B92, 13.Nov.2019, 15:28\nSlužbenici Tužilaštva Unsko-sanskog kantona u saradnji sa SIPA sproveli su akciju "Pero" koja je rezultat višemesečne istrage o nelegalnom izdavanju diploma.\nOva akcija obuhvatila je čak 58 fizičkih i pravnih lica.\nOsumnjičenima se stavlja na teret da su od 2014. na području Federacije BiH, ali i dela Republike Srpske, nezakonito pribavljali različite diplome, od osnovne škole do visokoškolskih ustanova, čime su oštetili budžet za blizu 200.000 KM (100.000 evra) neplaćenog poreza.\nPrema rečima portparola Tužilaštva USK Irene Marjanović-Čavkić, osumnjičeni su stekli višemilionsku korist, a nelegalno stečenim novcem su kupovali nekretnine kako bi ga legalizovali. Kako je rekla, oni...\nBlic: STEKLI VIŠEMILIONSKU KORIST Nezakonito nabavili hiljade diploma i sertifikata, u fokusu istrage 58 osoba\nKurir: MASOVNO HAPŠENJE U BIH ZBOG NELEGALNIH DIPLOMA: Policija osumnjičila čak 58 ljudi, oštetili budžet za 100.000 evra


26. 07. 2021. u 09:30\n- Novcem ne može sve da se učini za natalitet, ali u manjim sredinama to će mnogo značiti - ocenio je predsednik.\n- Stopa nataliteta obrnuto je proporcionalna životnom standardu, ali bez dece nema budućnosti.\n- Imali smo sastanak Ana Brnabić, Siniša Mali i ja i doneli smo odluku da građanima damo još po 20 evra u decembru. Tako da će penzioneri ta četiri meseca od septembra do decembra dobiti 100 evra na poklon od države, a da će svi ostali građani koji su se prijavili, a daćemo mogućnosti i dodatne prijave za ovih 20 evra u decembru, dobiti 50 evra - naveo je Vučić ukupne iznose koje će država dati građanima Srbije.\n- Tehničar u kovid-zoni ima 79.000 dinara platu, a medicinska sestra više nego lekar specijalista 2011. godine, dok lekari specijalsti danas imaju i do 134.000. Danas izdvajamo više nego ikada i brinemo o toj deci, a predstavljaju nas kao monstume - naveo je Vučić.\nPodsetio je da se mnogo novca izdvaja za vakcine, kupovinu najboljih lekova za kovid, da se svi primaju u bolnice...\n- Srbija je uspešna zemlja i biće među prvima po stopi rasta u Evropi. To će doneti rast plata i penzija, a za penzionere se sledeće godine sprema iznenađenje - kazao je predsednik.\n- Između 2008. i 2012. u inostranstvo je poslato 420 dece, a od 2013. do 2020. - 4.567 dece, što je šest puta više i podrazumeva ogroman novac - rekao je on.\n- Mora da postoji svest da pomognemo i da se borimo, a ne da tražimo razlog i hvatamo se za formalnosti, kao što je faktura, jer majka nije morala da zna kako da je napravi - rekao je Vučić.\nAleksandar Vučić natalitet pomoć države novorođenčad\n15:22 VESNA ĐOGANI U SUZAMA! Bolna ispovest pevačice - Otac je napustio, živela u trošnoj kući


Saopštenje povodom Međunarodnog dana rada • Poverenik za zaštitu ravnopravnosti\nSaopštenje povodom Međunarodnog dana rada\nСаопштења Saopštenje povodom Međunarodnog dana rada\nPandemija KOVID 19 drastično je izmenila tržište rada, dovela u pitanje opstanak čitavih privrednih grana i ugrozila mnoga radna mesta u celom svetu, što nas opominje na značaj principa nediskriminacije i ravnoteže između mera za zaštitu zdravlja stanovništva i poštovanja ljudskih prava, saopštila je poverenica za zaštitu ravnopravnosti Brankica Janković povodom obeležavanja Međunarodnog praznika rada.\nPoverenica ističe da je ove godine praznik rada prilika da izrazimo zahvalnost radnicima koji su podneli najveći teret pandemije KOVID 19 – pre svega svim zaposlenima u zdravstvenoj i socijalnoj zaštiti, komunalnim delatnostima, trgovini i dostavi, bez kojih borba protiv pandemije ne bi bila moguća. Pandemija je potvrdila značaj sprege između očuvanja zdravlja i ekonomije, istovremene borbe za živote i borbe za održanje radnih mesta i zarada, nemerljivu potrebu za solidarnošću svih – mladih i starijih, muškaraca i žena, poslodavaca i radnika, pružalaca i korisnika usluga, bogatih i siromašnih.\nJanković ističe da prava na dostojanstven rad i ravnopravnost moraju biti poštovana, naročito u aktuelnoj situaciji kada se javljaju drugačiji problemi u ostvarivanju ravnopravnosti na tržištu rada, usled prelaska na rad u digitalnom okruženju. Poverenica napominje da treba kontinuirano smanjivati digitalni jaz između onih koji poseduju digitalne veštine i uslove za onlajn poslovanje i onih koji to nemaju, jer će u protivnom manje kvalifikovani radnici, oni koji pripadaju starijim generacijama ili drugim osetljivim društvenih grupama, vremenom biti istisnuti na margine tržišta rada i ući u rizik od siromaštva i diskriminacije.\nPoverenica napominje da su mere koje su do sad preduzete radi očuvanja radnih mesta bile značajne sa aspekta ublažavanja negativnih posledica pandemije, ističući da fokus mera i aktivnosti koje se kreiraju treba da bude usmeren na potrebe najosetljivijih i najteže pogođenih kategorija radnika i nezaposlenih. Pored obezbeđivanja različitih vidova podrške, potrebno je dopuniti postojeće propise o radu, bezbednosti i zdravlju na radu, kao i preciznije regulisati rad od kuće i jednako ostvarivanja prava iz radnog odnosa za lica koja nisu u stalnom radnom odnosu.